title: Carl Cort

text: Sukujuuriltaan guyanalainen Cort aloitti ammattilaisuransa Wimbledonissa. Hänet lainattiin ensimmäisellä kaudella Lincoln Cityyn. Palattuaan Wimbledoniin hän teki debyyttiottelunsa ensimmäisellä minuutilla maalin Newcastlea vastaan syyskuussa 1997. Samana vuonna hänet valittiin Englanti U-21-joukkueeseen.


title: Carl Cort

text: Kesällä vuonna 2000 Newcastlen manageri Bobby Robson hankki Cortin joukkueeseensa viiden vuoden sopimuksella ja seitsemän miljoonan punnan siirtosummalla. Tuolloin Cortista olivat kiinnostuneet myös Tottenham Hotspur ja Leicester City. Newcastlessa hän teki ensimmäisen maalinsa ensimmäisessä kotiottelussaan Derbyä vastaan. Cort kuitenkin kärsi akillesjännevaivasta, ja hänet leikattiin pelattuaan vasta muutaman pelin uudessa seurassaan. Cort palasi kokoonpanoon maaliskuussa 2001 ja tekikin kauden lopuissa kymmenessä ottelussa viisi maalia.


title: Carl Cort

text: Kausi 2001–2002 meni taas Cortilta pilalle loukkaantumisien vuoksi. Polvi- ja nilkkavammat pitivät Cortin sivussa maaliskuuhun asti. Tällä kaudella Cort esiintyi vain kymmenessä ottelussa, tehden yhden maalin. Cort matkusti Yhdysvaltoihin leikkauttamaan jalkansa samalla huippukirurgilla kuin tuleva seuratoverinsa Joleon Lescott. Kaudella 2002–2003 Cort esiintyi Newcastlen paidassa vain kolmessa ottelussa, ja kaudella 2003–2004 ei enää kertaakaan.


title: Carl Cort

text: Wolverhampton hankki Cortin riveihinsä tammikuussa 2004 kahdella miljoonalla punnalla. Hän teki loppukaudella uudelle joukkueelleen viisi maalia, mutta ei pystynyt pelastamaan Wolvesia tippumasta Englannin mestaruussarjaan. Seuraavalla kaudella, 2004–2005, Cort teki 40 ottelussa 16 maalia, mutta joukkue ei noussut Valioliigaan. Kausi 2005–2006 alkoi Cortilla hyvin, hän teki ensimmäisissä 11 ottelussa yhdeksän maalia, mutta loukkaantumiset tekivät kaudesta taas rikkonaisen. Huhtikuun lopulla Cort oli tehnyt vain kaksi maalia lisää, ja kauden saldoksi jäi 11 maalia 24 ottelusta. Kaudella 2006–2007 Cort pelasi vain kymmenessä ottelussa tekemättä maaliakaan. Wolves purki miehen sopimuksen toukokuussa 2007.


title: Carl Cort

text: Kesäkuussa 2007 Cort solmi kahden vuoden sopimuksen Leicester Cityn kanssa. Hän teki joukkueelle vain yhden maalin Englannin liigacupin ottelussa Chelseaa vastaan. Liigassa hän ei osunut kertaakaan, ja niinpä hänet asetettiin siirtolistalle joulukuussa. Leicester ja Cort purkivat sopimuksen 11.1.2008.


title: Carl Cort

text: 30.1.2008 Cort siirtyi Espanjan kolmanneksi korkeimmalla sarjatasolla Segunda División Bssä pelaavaan Marbellaan. Marbellassa hän pelasi loppukauden aikana seitsemän ottelua, viimeistellen yhden maalin.


title: Carl Cort

text: Cort palasi Englantiin joulukuussa 2008, pelaten kauden loppuun Norwich Cityn joukkueessa. Norwichissa Cort pelasi 12 mestaruussarjaottelua tehden yhden maalin. Cort jätti joukkueen sen pudotessa kauden päätteeksi Englannin ykkösliigaan.


title: Carl Cort

text: Norwichista lähtönsä jälkeen Cort kävi Wycombe Wanderers FC:n testissä, mutta ei saanut joukkueelta sopimusta. Tämän jälkeen hän sai Brentfordilta viiden kuukauden sopimuksen, joka myöhemmin jatkettiin koko kaudeksi. Ensimmäisellä Brentford-kaudellaan Cort pelasi 28 ykkösliigan ottelua osuen niissä kuudesti. Kesäkuussa 2010 Cort teki Brentfordin kanssa kauden mittaisen jatkosopimuksen, mutta sopimus purettiin jo tammikuussa 2011.


title: Carl Cort

text: 10. elokuuta 2012 Tampa Bay Rowdies ilmoitti tehneensä Cortin kanssa sopimuksen.


title: Carl Cort

text: Myös Carl Cortin pikkuveli, Leon Cort on jalkapalloilija, joka pelaa Englannin Mestaruussarjan Charlton Athleticissa


title: Ford 40 -sarja

text:
Ford 40 -sarja oli Fordin vuosina 1991–1994 ja New Hollandin vuosina 1995–1998 valmistama traktorimallisto. Se oli kehitetty aiemmasta 10-sarjasta ja sisälsi huomattavia uudistuksia.
40-sarjan traktorit olivat kahden erillisen projektin työn tulos. Projektin P358 tarkoituksena oli kehittää uudet korvaavat mallit Fordin aiemman 10-sarjan tilalle. Se siälsi merkittäviä muutoksia vaihteistossa, hydrauliikassa ja ohjaamossa.
Toisen projektin, Genesiksen, tavoitteena oli kehittää ensimmäiset täysin uudet dieselmoottorit korvaamaan vanhat, vuonna 1964 esitellyt moottorit.
Lokakuun ensimmäisenä 1987 aloitti Ford New Hollandin asiatuntijoista koottu ryhmä suunnittelutyönsä. Tarkoituksena oli parantaa mottoreiden suorituskykyä ja sovittaa ne kiristyviin päästövaatimuksiin. Uudet moottorit olivat aiempaa suurempia. Nelisylinterisissä iskutilavuus oli 5 litraa ja kuusisylinterisissä 7,5. Muutos oli saatu aikaan pidentämällä iskun pituutta. Moottoreihin suunniteltiin myös uudet sylinterikannet, joissa oli suuret venttiilit parhaan hyötysuhteen saavuttamiseksi. Uusi nokka-akseli paransi polttoainetaloudellisuutta ja pienensi päästöjä. Myös vanhoihin moottoreihin tehtiin samat parannukset kuin uusiin suurempiin ja lopulta elokuussa 1988 ryhmällä oli täysin uusi moottoriperhe vastaamaan maatalouden uusiin haasteisiin.


title: Gibraltarin lentoasema

text: Gibraltarin lentoasema on Gibraltarilla sijaitseva lentoasema, jota käytetään sekä siviili- että sotilaslentoihin. Lisäksi sitä käyttää Britannian ilmavoimien RAF Gibraltar.


title: Gibraltarin lentoasema

text: Gibraltarin lentoasema on poikkeuksellisen lähellä kaupunkikeskustaa, sillä sieltä on vain muutaman minuutin kävelymatka Gibraltarin keskustaan. Lentoaseman kiitotien poikki kulkee Gibraltarin ainoa Espanjaan johtava tie, Winston Churchill Avenue, jonka liikenne on aina pysäytettävä, kun lentokone lähtee tai laskeutuu.


title: Gibraltarin lentoasema

text: Lentoaseman kautta kulkee vuosittain yli 300 000 matkustajaa. Sen jälkeen kun Espanja on avannut Gibraltarin vastaisen rajan, lentoasemasta on tullut merkittävä tekijä sekä Gibraltarin että Espanjan Costa del Solin turismille. Lentoasemalla operoivat tällä hetkellä British Airways, Monarch Airlines, EasyJet ja Bmibaby, ja sieltä on yhteydet Lontooseen Heathrow’n, Gatwickin ja Lutonin lentoasemille sekä Manchesterin lentoasemalla, Liverpoolin John Lennonin lentoasemalle ja East Midlandsin lentoasemalle.


title: Gibraltarin lentoasema

text: Gibraltarin kansainvälisellä lentoasemalla on yksi terminaali. Lähtevät lennot siirrettiin uuteen terminaaliin 26. syyskuuta 2012, kun vanha terminaali suljettiin 25. syyskuuta 2012.


title: Gibraltarin lentoasema

text: Lentoaseman vanha terminaali oli rakennettu vuonna 1959, ja kunnostettu 1990-luvun lopulla. Useiden vuosien ajan se oli ollut liian pieni suurehkolle matkustajamäärälle. Terminaali oli pinta-alaltaan 20 000 m, ja siellä oli kymmenen lähtöselvitystiskiä, yksi matkalaukkukaruselli, yksi turvatarkastuspiste ja kaksi lähtöporttia. Lähtöporttien kautta matkustajat siirtyivät linja-autoihin, jotka kuljettivat matkustajat seisontapaikoilla oleviin koneisiin. 26. marraskuuta 2011 saapuvat lennot siirrettiin uuteen terminaaliin, kun sen ensimmäinen osa valmistui. 25. syyskuuta vanha terminaali sulki ovensa kun myös lähtevät lennot siirrettiin uuteen terminaaliin 26. syyskuuta 2012. Viimeinen vanhasta terminaalista lähtenyt lento oli EasyJetin lento EZY8904 Lontoon Gatwickiin. Vanha terminaalirakennus purettiin helmikuussa 2014 ja sen tilalle tulee uusi linja-autojen pysäköintialue.


title: Gibraltarin lentoasema

text: Uusi terminaali rakennettiin Gibraltarin lentoasemalle suurien matkustajamäärien vuoksi. Suunnittelu aloitettiin vuonna 2007, ja rakennustyöt pääsivät alkamaan 2009 ja valmistuivat 2011. Uuden terminaalin ensimmäinen osa avautui 26. marraskuuta 2011 saapuville lennoille. Toinen osa avautui 26. syyskuuta 2012, kun lähtevät lennot siirtyivät uuteen terminaaliin. Uuden terminaalin ensimmäisen osan ensimmäinen lento oli Easyjetin EZY7295 Liverpooliin, ja toisen osan ensimmäinen lento British Airwaysn BA491 Lontoon Heathrow'lle.


title: Gibraltarin lentoasema

text: Terminaalin pinta-ala on 35 000 m, joka on 15 000 m suurempi kuin edellinen. Siinä on kaksi matkalaukkukarusellia ja kolme lähtöporttia. Matkustajasiltoja ei ole. Terminaalin matkustajakapasiteetti on jopa 1,5 miljoonaa matkustajaa vuodessa.


title: Ilmari Kaitila

text: Ilmari Verner Kaitila (I. V. Kaitila) (12. joulukuuta 1877 Orimattila – 26. joulukuuta 1946 Helsinki) oli suomalainen liiketaloustieteilijä. Hän oli Helsingin kauppakorkeakoulun professori 1921–1946 ja toimi kauppaoppilaitosten tarkastajana 1927–1934. Hän on julkaissut oppikirjoja liiketaloustieteen alallta.


title: Ilmari Kaitila

text: Hänen poikansa oli taloustieteilijä ja poliitikko Esa Kaitila.


title: Ilmari Kaitila

text: Kaitila kirjoitti ylioppilaaksi Tampereen reaalilyseosta 1896 ja valmistui Helsingin yliopistosta filosofian kandidaatiksi 1902, filosofian lisensiaatiksi 1921 ja väitteli filosofian tohtoriksi 1922. Lisäoppia hän hankki tekemällä opintomatkoja Saksaan 1912 ja 1931 sekä Englantiin, Ranskaan ja Alankomaihin 1926.


title: Ilmari Kaitila

text: Työuransa Kaitila aloitti Viipurin kauppakoulun opettajana 1907–1912 ja kauppa-apulaiskoulun johtajana 1907–1912. Viipurista hän muutti Jyväskylän kauppakoulun johtajaksi ja kauppa-apulaiskoulun johtajaksi 1912–1918. Seuraavaksi Kaitila siirtyi Helsinkiin Suomen Liikemiesten Kauppaopiston opettajaksi 1918–1922 ja rehtoriksi 1922. Kauppakorkeakoulun liiketaloustieteen professorina hän työskenteli 1922–1946 ja vararehtorina 1938–1939. Lisäksi hän toimi kauppaoppilaitosten tarkastajana 1927–1934, Liiketaloustieteellisen tutkimuslaitoksen johtajana 1939–1946 ja Liiketaito-lehden päätoimittajana 1932–1938. Päätyönsä ohella hän vaikutti kunnallispolitiikassa toimiessaan Viipurin kaupunginvaltuuston jäsenenä 1911–1912 ja Jyväskylän kaupunginvaltuuston jäsenenä 1915–1917.


title: Paavo Kajanoja

text: Paavo Oskar Kajanoja (3. maaliskuuta 1904 Paimio – 2. marraskuuta 1961 Helsinki) oli maataloustieteilijä, ja hän työskenteli maataloushallituksen kotieläinosaston päällikkönä 1950–1960. Hän oli Maatalouden tutkimuskeskuksen kotieläinhoidon tutkimuslaitoksen johtaja ja professori vuodesta 1960.


title: Paavo Kajanoja

text: Reservin kapteeni Paavo Kajanoja osallistui jatkosodan jälkeiseen asekätkentään Tammelan kunnansolun johtajana, mistä hänet tuomittiin sotaylioikeudessa neljäksi kuukaudeksi vankeuteen; ennen tuomion julistamista hän ehti olla pidätettynä kaksi kuukautta.


title: Paavo Kajanoja

text: Paavo Kajanojalla on kolme poikaa, joista nuorin on poliitikko Jouko Kajanoja.


title: Kalaja (täsmennyssivu)

text: Kalaja voi tarkoittaa seuraavia:


title: Eero Kalaja

text: Eero Armas Kalaja Kalaja (30. lokakuuta 1901 Kotka – 31. joulukuuta 1985 Helsinki) oli suomalainen diplomi-insinööri. Hän suunnitteli ja rakensi tehdaslaitoksia, muun muassa sulfaattiselluloosatehtaat 1926–1928 Kemi Oy:lle Kemiin, 1926–1936 Enso-Gutzeitille Ensoon ja Kaukopäähän sekä 1936–1943 Oulu Oy:lle Ouluun. Hän työskenteli arkkitehti Väinö Vähäkallion toimistossa. Kalaja oli vuosina 1943–1946 Puukemia Oy:n rakennustoiminnan johtajana, vuosina 1946–1951 kulkulaitosten ja yleisten töiden ministeriön rakennusasioiden osaston päällikkönä, Helsingin Verkatehtaan varatoimitusjohtajana 1952–1956 ja Keri Oy:n toimitusjohtajana vuodesta 1956. Hän oli myös Lapin läänin kauppakamarin johtaja vuosina 1964–1967. Hänelle myönnettiin Viron kunniakonsulin arvo vuonna 1936 ja Suomen kulttuurirahaston tunnustuspalkinto 1977. Hän osallistui upseerina talvi- ja jatkosotaan ja oli vuodesta 1942 majuri.


title: Eero Kalaja

text: Kalajan veli oli lääkäri, sisätautiopin professori Lauri Kalaja.


title: Lauri Kalaja

text: Lauri Ilmari Kalaja (14. syyskuuta 1904 Kotka – 1. maaliskuuta 1976 Helsinki) oli suomalainen lääkäri ja professori.


title: Lauri Kalaja

text: Kalajan vanhemmat olivat kaupunginlääkäri Arvo Aleksanteri Kalaja, ent. Lindeblom, ja Aino Lydia Saastamoinen. Hänen puolisonsa vuodesta 1933 oli Rauha Kaarina Kunttu. Myös Kalajan nuoremmasta veljestä Tauno Antero Kalajasta (s. 1911) tuli lääkäri. Kalaja tuli ylioppilaaksi Kotkan suomalaisesta yhteiskoulusta 1923 ja valmistui lääketieteen lisensiaatiksi 1933. Lääketieteen ja kirurgian tohtoriksi hän väitteli 1939, sisätautien erikoislääkärin pätevyyden hän sai 1937. Kalaja oli Helsingin yliopiston sisätautiopin dosentti 1941–1946, Turun yliopiston sisätautiopin professori 1946–1949, Helsingin Diakonissalaitoksen sisätautiosaston ylilääkäri vuodesta 1950 ja koko laitoksen ylilääkäri vuodesta 1955. Hän oli jatkosodan aikana kenttäsairaalan päällikkölääkärinä ja päämajan erikoistehtävissä sekä marsalkka Mannerheimin henkilääkäri vuodesta 1941 alkaen kymmenen vuoden ajan. Sotilasarvoltaan Kalaja oli lääkintäeverstiluutnantti (1943).


title: Lauri Kalaja

text: Kalaja oli Suomen sisätautilääkäriyhdistyksen, Duodecimin ja Suomen endokrinologiyhdistyksen puheenjohtaja.


title: Meretoja

text: Meretoja on suomalainen sukunimi, joka on muun muassa seuraavilla henkilöillä:


title: Tonavanmaruna

text: Tonavanmaruna ("Artemisia austriaca") on marunoihin kuuluva mykerökukkaiskasvi, jota esiintyy Itä-Euroopassa ja Lounais-Aasiassa. Se on kuin siromaruna ("Artemisia scoparia"), mutta monivuotinen, usein monivartinen ja kauttaltaan hopeanharmaakarvainen. Lehdet ovat lyhyempiä ja tylppäliuskaisia.


title: Eva Rausing

text: Eva Louise Rausing, o.s. Kemeny (7. maaliskuuta 1964 Hongkong – 7. toukokuuta 2012 Belgravia, Lontoo), oli yhdysvaltalainen hyväntekijä. Hän kuului ruotsalaiseen Rausing-sukuun, joka omistaa muun muassa Tetra Pak -elintarvikepakkausyhtiön.


title: Eva Rausing

text: Eva Rausingin vanhemmat olivat PepsiCo:n johtoon kuulunut Thomas Kemeny ja tämän vaimo Nancy. Hänen synnyttyään Hongkongissa perhe, joka oli yhdysvaltalainen, muutti Sydneyyn Australiaan, ja seuraavaksi Roomaan ja sieltä Lontooseen. Hän kävi peruskoulun Lontoossa (Garden House school ja American School in London) ja meni sen jälkeen opiskelemaan farmakologiaa Occidental Collegeen Los Angelesin laitamille. Huumeiden käytön vuoksi hän joutui 1986 parantolaan, jossa hän tutustui tulevaan puolisoonsa Hans Kristian Rausingin. Heidät vihki lokakuussa 1992 perheen ystävä, Ruotsin arkkipiispa Bertil Werkström Lontoon ruotsalaisessa kirkossa. Rausingit saivat neljä lasta. Opiskeltuaan Lontoossa Richmondin yliopistossa Eva Rausing suoritti taloustieteen yliopistotutkinnon.


title: Eva Rausing

text: Eva Rausing omistautui hyväntekeväisyydelle, etenkin huumeidenkäytöstä johtuvien ongelmien hoitamiselle.


title: Eva Rausing

text: Rausing löydettiin kuolleena 10. heinäkuuta 2012 kotoaan Belgraviasta Lontoosta.


title: Eva Rausing

text: Rausing on sähköposteissan väittänyt, että Olof Palmen kuoleman takana olisi hänen appensa Hans Rausing. Hän lähetti viestejä tapausta tutkineelle kirjailija Gunnar Wallille, joka ei kuitenkaan uskonut Rausingia. Sittemmin ruotsalaisviranomaiset ovat ryhtyneet tutkimaan viestejä.


title: Pyhän Marian kirkko (Helsinki)

text: Pyhän Marian kirkko on katolisen Pyhän Marian seurakunnan kirkkorakennus Helsingin Meilahdessa. Vuonna 1954 valmistuneen kirkon on suunnitellut arkkitehti Kaj Salenius.


title: Pyhän Marian kirkko (Helsinki)

text: Kirkon yhteydessä on myös muita tiloja, kuten seurakuntasali ja pappila. Näitä on korjattu vuonna 1976. Kirkon sisätilat on uudistettu vuonna 1985. Tuolloin kirkkoon tuli alttariseinälle saksalaisen diakonin ja taiteilijan Claus Kilianin luonnonkivimosaiikkityö. Kirkon sisustus on alun alkaenkin valmistunut vähitellen. Kuorissa on kaksi eri ajalta peräisin olevaa alttaria. Vanhin alttari on seinää vasten ja nykyinen pääalttari on kuorin keskellä. Kirkossa on erillinen kastekappeli.


title: Pyhän Marian kirkko (Helsinki)

text: Kirkkosalin molemmin puolin olevat lasimaalaukset esittävät seitsemää ruumiillista ja seitsemää hengellistä laupeudentekoa.


title: Pyhän Marian kirkko (Helsinki)

text: Kirkon urut ovat vuodelta 1965, ne on rakentanut ruotsalainen Richard Jacoby. Kirkon kellotornissa on kolme kelloa.


title: Pentti Kalaja

text: Pentti Kalaja (15. syyskuuta 1906 Oulu – 20. toukokuuta 1992) oli geodeetti. Hän oli professori vuodesta 1957. Hän oli Geodeettisen laitoksen palveluksessa vuosina 1929–1963, assistenttina 1929–1933, nuorempana valtiongeodeettina 1933–1957, vt. vanhempana valtiongeodeettina 1951–55, ja vanhempana valtiongeodeettina ja professorina 1957–63.


title: Pentti Kalaja

text: Kalaja oli filosofian tohtori, hän väitteli tohtoriksi 1945 geodesian alalta. Hän toimi niin kunnallispolitiikassa (1961-1963 vajaan kauden valtuutettu) kuin ammattiyhdistystoiminnassakin. Hän oli Helsingin yliopiston maanmittauksen opettaja vuodesta 1934. Hän oli tähtitieteellisen yhdistyksen Ursan puheenjohtaja vuodesta 1956 ja Virkamiesliiton varapuheenjohtaja vuodesta 1953 sekä Toimihenkilö- ja Virkamiesjärjestöjen Keskusliiton puheenjohtaja 1957. Hän osallistui valtakunnan rajankäynteihin 1940–1950. Hän oli 1964–1969 Helsingin kaupungin apulaiskaupunginjohtaja.


title: Matkalla jossain Suomessa

text: Matkalla jossain Suomessa on YLE Kultturin tuottama, Yle Teema-kanavalla vuonna 2010 ensiesitetty kuusiosainen TV-sarja, jossa kolme viiden hengen ryhmää matkaavat jossain Suomessa kulkuvälineinään kolmivaihteiset polkupyörät, puiset järvisoutuveneet, vaelluskengät sekä omat lihakset. Matka päättyi Heinäveden Valamoon. Pyöräilijät polkaisivat liikkeelle Lahdesta, soutajat laskivat airot veteen Kerimäellä ja kävelijät aloittivat mutkaisen taipaleensa Kolilta. Sarja on YLEn ja SLUn yhteistuotantoa.


title: Matkalla jossain Suomessa

text: Kuusiosainen sarja seuraa päivästä päivään, aamusta iltaan kunkin ryhmän matkaa lähtöpisteestä samaan määränpäähän, samana päivänä, samalla kellonlyömällä. Perillä matkalaiset vertailevat valitsemiaan sanoja, joita he ovat keränneet matkan varrelta kuvaamaan kohtaamaansa Suomea.


title: Matkalla jossain Suomessa

text: Pääosissa nähdään Jon Jon Geitel, Heikki Kaisila, Anu Kiiveri, Tiia Kokko, Pekka Koponen, Teemu Matinpuro, Terhi Mäkelä-Pesonen, Meiju Niskala, Paula Noronen, Amanda Pilke, Janne Sainio, Sanna Salmenkallio, Mikko Tohkanen, Diamond Vain, Tumppi Varonen.


title: Erkki Kalela

text: Erkki K. Kalela (10. toukokuuta 1909 Helsinki – 6. toukokuuta 1964 Helsinki) oli Metlan ylijohtaja ja professori. Helsingin yliopistossa hän oli dosentti 1937–1946, sen jälkeen Keskusmetsäseura Tapion toimitusjohtaja ja Metsälehden päätoimittaja vuodesta 1953. Hänen jäämistöstään löytynyt satu "Kuusen siementen lähtö" on ilmestynyt kirjana.


title: Erkki Kalela

text: Kalelan isä oli A. K. Cajander.


title: Jax

text: Jackson ”Jax” Briggs on fiktiivinen hahmo "Mortal Kombat" -videopeleissä. Hänen ääninäyttelijänään toimii Marz Timms.


title: Jax

text: Jax on Yhdysvaltain erikoisjoukkojen majuri ja Sonya Bladen esimies. Hän on lihaksikas ja syntyperältään afrikkalais-amerikkalainen. Jaxilla on vihreät armeijahousut, saappaat, rintapanssari ja hansikkaat.


title: Jax

text: "Mortal Kombat" -pelissä Sonya pelastaa Jaxin Shang Tsungin vankilasta. Jax menettää kätensä taistelussa Ermacia vastaan, mutta saa myöhemmin tilalle kyberneettiset robottikädet. Jax saa surmansa taistelussa Sindeliä vastaan ja myöhemmin langennut Jax taistelee Raidenia vastaan Netherrealmissa.


title: Jax

text: Mortal Kombat X -pelissä Jax on yhä Quan Chin orjana taistellen entisiä ystäviään vastaan. Raiden onnistuu kuitenkin palauttamaan Jaxin takaisin hyväksi. Tämän jälkeen Jax vetäytyy erikoisjoukoista ja ryhtyy maanviljelijäksi. Hän saa tyttären Jacquin Vera-nimisen naisen kanssa. Jax vastusti Jacquin liittymistä erikoisjoukkoihin, mutta joutui antamaan periksi. Jax myöhemmin avusti Sareenaa ja Kenshiä Quan Chin vangitsemisessa ja toi lopulta itse Quan Chin Earthrealmiin kukistaen tämän palvelijat. Jaxin kohtalo jäi tämän jälkeen tuntemattomaksi.


title: Gibraltarin marokkolaiset

text: Gibraltarin marokkolaiset ovat Yhdistyneeseen kuningaskuntaan kuuluvalla Gibraltarilla asuvia marokkolaisia. Heitä tuli alueelle aikanaan siirtotyöläisinä, ja useimmilla ei edelleenkään ole kansalaisuutta.


title: Gibraltarin marokkolaiset

text: Alkuperäinen Utrechtin sopimus, jolla Yhdistynyt kuningaskunta sai Gibraltarin itselleen, kielsi juutalaisia ja muslimeja asettumasta Gibraltarille, mutta kielto kumottiin jo vuonna 1729 Marokon sulttaanin kanssa tehdyllä sopimuksella, joka mahdollisti juutalais- ja muslimikauppiaiden paluun. Espanjan ollessa diktaattori Francisco Francon alaisuudessa espanjalaiset eivät voineet tulla töihin Gibraltarin alueelle, kun raja suljettiin vuonna 1969. Heidän tilalleen töitä tekemään tuotiin noin 5 000 marokkolaista. He toimivat muun muassa rakennusalalla, teollisuudessa, palvelualalla ja sotilaskohteissa. Nykyisin heitä on noin 1 200. Ibrahim-al-Ibrahim-moskeija rakennettiin alun perin juuri marokkolaisia siirtotyöläisiä varten.


title: Gibraltarin marokkolaiset

text: Ongelmaksi marokkolaisyhteisölle on muodostunut kansalaisuuden saaminen, joka on Gibraltarilla hankalampaa kuin esimerkiksi Britannian emämaalla. Työnsä menettäneitä marokkolaisia kannustetaan palaamaan kotimaahansa. Asuminen Gibraltarilla on ongelma, sillä valtio säätelee halpoja asuntoja tarkasti ja niitä annetaan pääasiassa vain gibraltarilaisille, joilla on kansalaisuus. Suuri osa marokkolaisista elääkin esimerkiksi hotelleissa. Marokkolaiset puhuvat yleensä paremmin espanjaa kuin englantia.


title: Talviparalympialaiset 2018

text: Talviparalympialaiset 2018 järjestettiin Etelä-Korean Pyeongchangissa 9.–18. maaliskuuta 2018, kaksi viikkoa olympialaisten jälkeen. Ne olivat järjestyksessään 12:nnet talviparalympialaiset. Kisoissa oli mukana noin 570 urheilijaa.


title: Talviparalympialaiset 2018

text:
Kisapaikka päätettiin KOK:n yleiskokouksessa 6. heinäkuuta 2011 Durbanissa Etelä-Afrikassa. Kilpailujen järjestäjäksi oli kolme hakijaa.
Pyeongchangin talviparalympialaisissa 2018 ratkaistaan 80 kultamitalia 6 lajissa.Vuoden 2018 talviparalympialaisiin osallistui 49 maata. Georgia, Pohjois-Korea ja Tadžikistan osallistuivat ensimmäistä kertaa talviparalympialaisiin. Puolestaan Venäjä hylättiin vuoden 2018 paralympialaisista valtiojohtoisen dopingjärjestelmän takia.


title: Talviparalympialaiset 2018

text: Aasia


title: Talviparalympialaiset 2018

text: Amerikka


title: Talviparalympialaiset 2018

text:
EurooppaOseania
Kansainvälinen paralympiakomitea


title: Ilmari Kalkkinen

text: Ensi Ilmari Kalkkinen (12. marraskuuta 1892 Tampere – 26. maaliskuuta 1982 Helsinki) toimi metsäteollisuuden parissa ja sai metsäneuvoksen arvonimen 1943. Hän oli Osuuskunta Metsäliiton toimitusjohtaja 1933–1959.


title: Ilmari Kalkkinen

text: Kalkkinen oli Mieskuoroliiton puheenjohtaja 1945–1953, Suomalaisen oopperan johtokunnan puheenjohtaja 1949–1953 sekä turkulaisen Laulun Ystävien ja Mieskuoro Finlandian johtaja.


title: Kalle Kallio

text: Kalle Emil Kallio (23. toukokuuta 1899 Rautalampi – 7. kesäkuuta 1986 Helsinki) oli suomalainen ortopedian ja traumatologian professori, joka kehitti sotainvalidien hoitoa ja kuntoutusta. Hän kehitti myös uusia leikkausmenetelmiä


title: Kalle Kallio

text: Kallion vanhemmat olivat maanviljelijä Kalle Kallio ja Hilma Lydia Pietiläinen ja puoliso vuodesta 1928 Aino Aili Elina Korckman. Myös heidän pojastaan Kaarlo Erkki Kalliosta (s. 1929) tuli lääkäri. Ylioppilaaksi Kallio valmistui Jyväskylän lyseosta 1919.


title: Kalle Kallio

text: Kallio valmistui lääkäriksi 1927 ja työskenteli aluksi kunnanlääkärinä Vesannolla. Tämän jälkeen hän työskenteli Turun lääninsairaalassa ja Marian sairaalassa Helsingissä, viimeksi mainitussa kirurgian apulaislääkärinä. Hän kertoo muistelmissaan pyörtyneensä kerran leikkaussalissa, jolloin eräs vanhempi kollega ennusti, että hänestä tulee kirurgi. Hän kiinnostuikin kirurgiasta ja väitteli lääketieteen ja kirurgian tohtoriksi 1932.


title: Kalle Kallio

text: Työskenneltyään Viipurin sotilassairaalassa ja Enson tehtaiden lääkärinä sekä kenttäsairaalan kirurgina talvisodassa Kallio siirtyi evakkona Helsinkiin Suomen Punaisen Ristin sairaalan sotasairaalaosastoon ja sittemmin 1942 Invalidisäätiöön. Siellä hän oli mukana aloittamassa ja kehittämässä invalidihuoltoa talvi- ja jatkosodan sotainvalideille. Hän oli myös suunnittelemassa Fabian Langenskiöldin kanssa Invalidisäätiön sairaalaa ja ammattikoulua. Se oli ainutlaatuinen vain invalidihuoltoa varten suunniteltu sairaalarakennus, joka valmistui 1943 Helsingin Ruskeasuolle. Jatkosodan aikana Kallio toimi myös 33. Kenttäsairaalan pääkirurgina kesästä 1941 alkuvuoteen 1942, saaden ylennyksen lääkintämajuriksi.


title: Kalle Kallio

text: Kallio sai nopeasti mainetta taitavana ja uusia menetelmiä kehittävänä lääkärinä, minkä lisäksi hän oli erinomainen opettaja. Hän filmasi uusia menetelmiään ja esitti niitä kansainvälisissä konferensseissa. Samalla hän teki myös leikkauksia ja näytti ulkomaisille kollegoilleen kädestä pitäen kuinka tekniikka toimii. Saksassa oli kehitetty ns. Krunkenbergin leikkaus, jolla loukkaantunut käsi voitiin korjata käyttökelpoiseksi. Menetelmä ei ollut sodan takia levinnyt maailmalle ja siitä tuli kansainvälinen läpimurto, kun Kallio esitti leikkauksesta tekemänsä filmin Yhdysvalloissa. Toinen menestys oli hänen itsensä kehittämä menetelmä, jossa potilaan ihoa käytetään nivelrikon parantamiseen kiinnittämällä sitä ruston paikalle nivelpintoihin. Tämä menetelmä tuli yleiseksi 1950-luvulla erityisesti lonkkanivelen korjausleikkauksissa.


title: Kalle Kallio

text: Kallio toi Yhdysvalloista idean potilaiden kuntouttamisesta ja sopeutumisvalmennuksesta. Suomenkielinen kuntoutus-termi englanninkielisen rehabilitation-sanalle on hänen keksimänsä. Potilaat opetettiin selviytymään arkielämästä ennen sairaalasta kotiuttamista. Edelleen hän toi Suomeen uusia proteesin valmistus- ja kiinnitysmenetelmiä. Niihin kuului niin sanottu kosmeettinen proteesi, jolla korvataan amputoitu raaja ja saadaan se näyttämään aidolta.


title: Kalle Kallio

text: Kallio nimitettiin 1950 Helsingin yliopiston kirurgian professorin virkaan, joka hänen ehdotuksestaan muutettiin kymmenen vuotta myöhemmin ortopedian ja traumatologian professuuriksi. Virkaan sisältyivät HYKS:in kirurgian klinikoiden ylilääkärin ja vuodesta 1960 Töölön sairaalan ylilääkärin tehtävät. Suomen Punaisen Ristin sairaala oli samoihin aikoihin liitetty Helsingin yliopistolliseen keskussairaalaan ja sen nimi muutettu Töölön sairaalaksi.


title: Kalle Kallio

text: Kallio oli mukana monissa alansa järjestöissä, joista mainittakoon lääkäriseura Duodecimin puheenjohtajuus, Suomen kirurgiyhdistyksen puheenjohtajuus ja lääketehdas Orionin hallintoneuvoston jäsenyys. Jäätyään eläkkeelle 1967 hän toimi vielä pari vuotta kansainvälisen kirurgikollegion Euroopan pääsihteerinä. Hän oli myös Viipurilaisen osakunnan inspehtori 1953-1962.


title: Talousvarikko

text: Talousvarikko (TALV, aik. TalV) on Suomen puolustusvoimiin kuuluva varikko, joka vastaa talousalan materiaalin tarkastuksesta, vastaanotosta, varastoinnista ja jaosta sekä vaatetus- ja kenttämajoitusmateriaalin huolto- ja korjaustoiminnasta.


title: Talousvarikko

text: Varikko on perustettu vuonna 1918 ja sen aikaisempia nimiä on muun muassa Hämeenlinnan vaatetusvarikko (17.7.1918-15.4.1945), Hämeenlinnan elintarvikekeskusvarikko (22.9.1939-15.4.1945) Keskus- ja Talousvarikko 1 (15.4.1945-1.3.1961). Talousvarikko kuuluu Puolustusvoimien logistiikkalaitoksen 2. Logistiikkarykmenttiin. Talousvarikon vuosipäivää vietetään 5.10. Talousvarikko täyttää 100 vuotta 5.10.2018.


title: Talousvarikko

text:
Kokoonpano on seuraava:
TALV:n vastulla olevan talousalan materiaalin hankinnasta vastaa Puolustusvoimien logistiikkalaitokseen kuuluva Järjestelmäkeskus.
Talousvarikon alaisina toimivat vaatetushuollosta vastaavat Puolustusvoimien vaatetuskorjaamon tuotantolaitokset Säkylässä ja Mikkelissä. Oulun vaatetuskorjaamo lakkautettiin vuoden 1999 lopussa ja myöhemmin myös Sodankylän vaatetuskorjaamo. Vaatetuskorjaamoilla pestään, huolletaan ja korjataan varusmiesten ja reserviläisten vaatetusmateriaali ja kengät. Myös tavanomaiset majoitusvälineet kuten lakanat sekä pyyhkeet kuuluvat vaatetusmateriaaliin. Puolustusvoimat on kokeillut vaatetushuollon ulkoistusta kumppanin kautta, mutta luopui siitä kokonaan vuoden 2014 lopussa.


title: Talousvarikko

text: Talousvarikko toimi aikaisemmin omana, Puolustusvoimien materiaalilaitoksen alaisena joukko-osastonaan vuodesta 2003. Se liitettiin vuoden 2008 alusta osaksi Länsi-Suomen Huoltorykmenttiä. Talousvarikko kuuluu Puolustusvoimien logistiikkalaitoksen 2. Logistiikkarykmentin alaisuuteen vuoden 2015 alusta alkaen.


title: Talousvarikko

text: Nykyinen päällikkö on everstiluutnantti Kalervo Raunama 1.1.2016 alkaen. Aikaisempia varikon päälliköitä ovat muun muassa:


title: Talousvarikko

text: Hylättyjä ja käytöstä poistettuja varusteita kuten varsikenkiä ja maastopukuja on myytävänä puolustusvoimien strategisen kumppanin Millogin myymälöissä SA-kaupoissa eri puolella Suomea.


title: Niilo Kallio

text: Niilo Vihtori Kallio (27. helmikuuta 1890 Uskela – 13. joulukuuta 1968 Helsinki) toimi koulualalla. Hän toimi matematiikan opettajana 1914-1933 ja oli Kouluhallituksen oppikouluosaston kouluneuvos 1944–1959, I oppikouluosaston päällikkö ja oppikoulutoimen johtaja 1957–1959. Hän oli Kasvatusopillisen Aikakauskirjan päätoimittaja 1933–1958. Hän oli filosofian tohtori (1927) ja julkaisi useita oppikirjoja matematiikan alalta, joita käytettiin hyvin laajasti. Hän sai kouluneuvoksen arvonimen.


title: Niilo Kallio

text: Kallion puoliso oli taidemaalari Viivi von Schrowe-Kallio (1892–1973), ja heillä on Suomen kulttuurirahastossa nimikkorahasto, josta tuetaan Salon seudun tutkimusta ja museotoimintaa. Hänen veljensä oli V. J. Kallio.


title: Väinö Kallio (opettaja)

text: Väinö Johannes (V. J.) Kallio (8. kesäkuuta 1887 Uskela – 18. tammikuuta 1944 Helsinki ) oli Helsingin lyseon matemaattisten aineiden lehtori ja historioitsija.


title: Väinö Kallio (opettaja)

text: Kallion vanhemmat olivat kansakoulunopettaja Jaakko Vihtori Kallio ja Johanna Charlotta Åkerroos. Hän valmistui filosofian kandidaatiksi 1915 ja tuli Helsingin suomalaisen lyseon matematiikan nuoremmaksi lehtoriksi 1919 ja vanhemmaksi lehtoriksi 1929. Opettajana Kalliota pidettiin pätevänä. Hän julkaisi useita alansa oppikirjoja, samoin kuin tutkimukset "Absorption der Röntgenstrahlen" (1915, Kalle Väisälän kanssa) ja "Einsteinin suhteellisuusteorian periaatteet" (1922).


title: Väinö Kallio (opettaja)

text: Kallio harrasti sekä kotiseutuhistorian tutkimusta että vanhemman suomalaisen kirjallisuuden historiaa, mihin liittyen hän keräsi huomattavan kirjakokoelman. Hän laati myös Halikon ja Salon historiat sekä julkaisun "Fennica-kirjallisuuden salanimiä ja kirjanmerkkejä vuoteen 1885" (1939).


title: Väinö Kallio (opettaja)

text: Kallion puoliso vuodesta 1916 oli tekstiilitaiteilija Siiri Elsa Maria Poutiainen (k. 1955).


title: Veikko Kanervo

text: Taisto Veikko Kanervo (14. heinäkuuta 1906 Salo – 19. kesäkuuta 1980) oli suomalainen hyönteistutkija, Maatalouden tutkimuskeskuksen tuhohyönteisosaston johtaja ja professori vuosina 1947–1974 sekä Helsingin yliopiston dosentti vuodesta 1952. Hän erikoistui tuhoeläinten torjunnan tutkimiseen. Kanervo julkaisi alan tutkimuksia ja ohjekirjoja.


title: LU (yritys)

text: LU (alun perin Lefèvre-Utile) on ranskalainen keksivalmistaja, joka on vuodesta 2007 ollut yhdysvaltalaisen Kraft Foods -yhtiön omistuksessa. Suomalainen Fazer myi vuonna 2002 Fazer Keksit Oy:n silloin Danonen omistuksessa olleelle LU:lle mutta osti LU Suomi Oy:n nimellä kymmenen vuotta toimineen Vantaan keksitehtaan takaisin Kraft Foodsilta kesällä 2012.


title: LU (yritys)

text:
LU-keksiyhtiön perusti ranskalainen Jean-Romain Lefèvre (1819–1883). Lefèvre aloitti vuonna 1846 keksinleivonnan Ranskan Nantesin rannikkokaupungissa. Vuonna 1850 Lefèvre avioitui Pauline-Isabelle Utilen (k. 1920) kanssa. Lefèvren kuoltua vuonna 1883 leipomoa johti leski, kunnes yritys siirtyi pariskunnan kolmannelle pojalle Louis’lle.
Vuonna 1887 Louis Lefèvre-Utile ja hänen lankonsa Ernest Lefèvre rakensivat uuden keksitehtaan ja alkoivat käyttää parhaita graafikoita ja maalareita, kuten Firmin Bouisseta ja Alfons Muchaa, LU-keksien mainonnan tekijöinä. Vuonna 1897 yritys esitteli Le Petit Êcolier- eli ”Pikku koulupoika” -keksin, josta sittemmin tuli koko yhtiön eräänlainen tunnus. Se oli voikeksi, joka oli toiselta puolelta päällystetty suklaalla. Suklaakuorrutuksessa näkyi koulupojan hahmo, ja mainonnassa käytettiin ensi kertaa LU-lyhennettä.


title: LU (yritys)

text: 1800-luvun loppuun mennessä LU-keksejä myytiin Ranskan ohella useissa muissakin maissa, ja tehdas työllisti satoja työntekijöitä. Vuonna 1969 kuusi ranskalaista keksinvalmistajaa fuusioitui yhtiöksi nimeltä LU-Brun et Associés. Vuonna 1975 yrityskaupan tuloksena yhtiön nimeksi tuli Céraliment Lu-Brun, joka vuonna 1978 muuttui muotoon Générale Biscuit (GBF). Tällöin yhtiö oli maailman kolmanneksi suurin keksinvalmistaja amerikkalaisen Nabiscon ja englantilaisen United Biscuitsin jälkeen.


title: LU (yritys)

text: Générale Biscuit myytiin Groupe Danonelle vuonna 1986. Marraskuussa 2007 Danone myi LU-keksit amerikkalaiselle Kraft Foodsille.


title: LU (yritys)

text: Le Petit Êcolierin ohella LU:n tunnetuimpiin keksimerkkeihin lukeutuvat Bastogne, Champagne, Petit Beurre, Prince, Pim’s, Paille d’Or ja TUC. LU Suomi Oy valmisti vuosina 2002–2012 Fazerilta ostamiaan keksimerkkejä, kuten Jyväshyvä, Domino, Jaffa ja Fanipala.


title: Esko Kangas

text: Mauno Esko Kangas (7. tammikuuta 1906 Virrat – 26. joulukuuta 1992 Helsinki) oli suomalainen metsänhoitaja ja hyönteistieteilijä, joka oli Helsingin yliopiston professorina vuosina 1948–1973.


title: Esko Kangas

text: Kankaan vanhemmat olivat Aapo Kangas (Kangasniemi) ja Lempi Vaali ja puoliso vuodesta 1933 hammaslääkäri Hilkka Tuulikki Leskinen. Hän tuli ylioppilaaksi Tampereen lyseosta 1925, suoritti metsänhoitotutkinnon 1928 ja valmistui maatalous- ja metsätieteiden kandidaatiksi 1931 ja lisensiaatiksi 1937. Samana vuonna hän väitteli tohtoriksi mäntytaimistojen tuhoja koskeneella tutkimuksella. Kangas työskenteli Helsingin yliopiston metsänhoitotieteen laitoksen assistenttina vuosina 1928–1933 ja Metsätieteellisen tutkimuslaitoksen assistenttina 1934–1942 sekä erikoistutkijana 1943–1948. Hän osallistui talvisotaan kersanttina ja toimi jatkosodan aikana asiantuntijatehtävissä suunnittelemassa valtakunnallisia motti- ja pilketalkoita.


title: Esko Kangas

text: Kangas oli Helsingin yliopiston metsäeläintieteen dosentti vuosina 1938–1940, metsätuhotieteen dosentti vuosina 1940–1948, metsätuhotieteen ylimääräinen professori vuosina 1948–1954 sekä maatalous- ja metsäeläintieteen professori vuosina 1954–1973. Hän oli Suomen Metsätieteellisen Seuran puheenjohtaja vuosina 1945–1946, Suomen Hyönteistieteellisen Seuran puheenjohtaja vuosina 1955–1976 ja Kasvinsuojeluseuran puheenjohtaja 1960–1963. Kangas julkaisi metsätuhoja ja entomologiaa käsitteleviä tutkimuksia. Hän oli Suomalaisen Tiedeakatemian jäsen vuodesta 1956.


title: Esko Kangas

text: Kangas oli myös Helsingin yliopiston ylioppilaskunnan puheenjohtaja vuosina 1940–1945, Henkisen työn keskusliiton puheenjohtaja 1947–1949, Akavan hallituksen puheenjohtaja 1957–1958, Suomalaisen kirjallisuuden edistämisvarojen valtuuskunnan puheenjohtaja 1958–1980 ja Tieteenharjoittajien liiton puheenjohtaja 1965–1975.


title: Esko Kangas

text: Kangas kuului opiskeluvuosinaan Akateemiseen Karjala-Seuraan. Toimiessaan sotavuosina ylioppilaskunnan puheenjohtajana hän esiintyi Suomen ja Saksan aseveljeyden innokkaana puolustajana ja vastusti vuonna 1944 erillisrauhaa. Sotien jälkeen hän oli kokoomuksen ehdokkaana eduskuntavaaleissa, mutta ei tullut valituksi.


title: Väinö Kankaanpää

text: Väinö Kankaanpää (28. joulukuuta 1879 Urjala – 10. joulukuuta 1963 Helsinki) oli suomalainen eläinlääkäri. Hän johti tarttuvien eläintautien vastustamistyötä Suomessa ja kirjoitti useita tutkimuksia eläintaudeista ja hygienian alalta.


title: Väinö Kankaanpää

text: Kankaanpää toimi vuosina 1921–1949 Helsingin yliopiston kotieläinhygienian dosenttina. Hän toimi elänlääkintäosaston päällikkönä 1928–1945 ja ylijohtajana 1945–1951. Professorin arvonimi hänelle myönnettiin vuonna 1940. Kankaanpää ajoi Eläinlääketieteellisen korkeakoulun perustamista ja toimi koulun aloittaessa sen väliaikaisen hallituksen puheenjohtajana. Hänestä tuli koulun ensimmäinen kunniatohtori vuonna 1958.


title: Väinö Kankaanpää

text: Ratsutilallisen poika Väinö Kankaanpää pääsi ylioppilaaksi Tampereen Reaalilyseosta vuonna 1899. Hän opiskeli ensin Mustialan maanviljeysopistossa, josta hän valmistui agronomiksi vuonna 1902. Eläinlääkäriksi hän valmistui 1908 Saksan Hannoverista. Väitöskirjaa hän siirtyi tekemään Leipzigiin ja väitteli eläinlääketieteen tohtoriksi 1911. Väitöskirjan nimi oli "Experimentelle Studien über das Vorkommen und die Lebendauer der Tuberkelbazillen im Käse". Kankaanpää jatkoi opintojaan Helsingin yliopistossa, jossa hän suoritti filosofian maisterin tutkinnon 1913 ja lisensiaattitutkinnon 1916. Samana vuonna hän väitteli filosofian tohtoriksi väitöskirjalla "Experimentelle Studien über das Verhalten des Knochenmarkes bei verschiedenen Infektionen".


title: Väinö Kankaanpää

text: Heti valmistuttuaan Saksasta Kankaanpää sai lääkintöhallituksesta apulaiskonsulentin viran naudan tuberkuloosin vastustamiseksi. Vuosina 1914–1919 hän toimi Helsingin teurastuslaitoksen johtajana ja tämän jälkeen kaksi vuotta Valtion Eläinlääkintälaboratorion johtajana. Helsingin yliopiston kotieläinhygienian dosenttina Kankaanpää toimi vuosina 1921–1949. Vuonna 1921 hänestä tuli myös lääkintöhallituksen eläinlääkintäasiain asessori. Tuota virkaa hän hoiti vuoteen 1928, jolloin hänet nimettiin eläinlääkintäosaston päälliköksi. Kun kyseinen osasto siirrettiin Maatalousministeriöön, hän toimi osaston osastopäällikkönä 1930–1945 ja ylijohtajana 1945–1951 eläkkeelle jäämiseen saakka. Professorin arvonimi Kankaanpäälle myönnettiin vuonna 1940.


title: Väinö Kankaanpää

text: Kankaanpää johti työtä tarttuvien eläintautien vastustamiseksi. Hänen aikanaan Suomeen saatiin ensimmäinen yhtenäinen eläintautilaki, jonka avulla Suomi muun muassa vapautui ensimmäisenä Euroopassa naudan tuberkuloosista vuonna 1939 ja luomistaudista 1948. Kankaanpää oli taustavaikuttajana myös lihantarkastuslain (1922) ja maidontarkastuslain (1946) läpiviennissä. Hän oli Suomen vakituinen edustaja Pariisissa toimivassa kansainvälisessä eläintautitoimistossa OIE:ssä (Office International des Epizooties) vuosina 1925–1954. Kankaanpää julkaisi useita tutkimuksia eläintaudeista ja hygienian alalta.


title: Väinö Kankaanpää

text: Kankaanpään aloitteesta Valtion Eläinlääkintälaboratorio sai uuden rakennuksen vuonna 1937 Helsingin Hämeentien varteen. Samalla alueelle varattiin tontti Eläinlääketieteellistä korkeakoulua varten. Kankaanpää ajoi vahvasti koulun perustamista Suomeen, ja laki Eläinlääketieteellisestä korkeakoulusta (1945) oli pitkälti hänen ansiotaan. Hän toimi korkeakoulun väliaikaisen hallituksen puheenjohtajana koulun aloittaessa myöhemmin toimintansa. Hän oli korkeakoulun ensimmäinen kunniatohtori vuonna 1958.


title: Väinö Kankaanpää

text: Kankaanpää oli aktiivinen Suomen Eläinlääkäriyhdistyksessä. Hän toimi ensin yhdistyksen rahastonhoitajana, sitten sihteerinä ja vuosina 1921–1925 yhdistyksen puheenjohtajana. Kansainvälisen eläinlääkärikongressin jäsen hän oli vuodesta 1938.


title: Väinö Kankaanpää

text: Kankaanpään vanhemmat olivat ratsutilallinen Karl Emil Kankaanpää ja Marjaana Ahlfors. Vuonna 1902 hän meni naimisiin Tyyne Anna Elin Maunulan kanssa. Avioliitto päättyi eroon vuonna 1933. Toisen avioliiton Väinö Kankaanpää solmi vuonna 1947 Saimi Eliina Turusen kanssa.


title: Piilojalkaiset

text: Piilojalkaiset ("Aplacophora") on nilviäisiin kuuluva pieni luokka. Luokka on mahdollisesti parafyleettinen ja tutkijoiden kesken on erimielisyyttä pitäisikö alaluokkien "Solenogastres" (matonilviäiset) ja Caudofoveata olla omia luokkiaan.


title: Piilojalkaiset

text: Piilojalkaiset ovat matomaisia, kuorettomia nilviäisiä. Kuoren tilalla ihossa on kalkkipiikkejä, joita vaippa erittää. Niillä on yleensä raastinkieli, vaippa ja vaippaontelo. Jalka on surkastunut. Lajit ovat yleensä pieniä, mutta suurin laji, "Epimenia verrucosa", voi elää jopa 30 cm:n mittaiseksi. Kaikki luokan eläimet ovat pohjaliejussa eläviä merieläimiä ja useimmat ovat syvänmeren eläimiä. Toukka on useimmilla lajeilla vapaasti uiva.


title: Piilojalkaiset

text: "Claudofoveata"n lajit syövät kuollutta eläin- ja kasviainesta (detritusta), matonilviäiset polttiaiseläimiä.


title: Kim Ki-sung

text: Kim Ki-sung (hangul 김기성, s. 14. toukokuuta 1985 Soul, Etelä-Korea) on eteläkorealainen jääkiekkoilija, joka pelaa ALIH-liigaa Anyang Hallassa. Hän pelasi Mestis-joukkue HC Keski-Uusimaassa. Hän on pelipaikaltaan laitahyökkääjä.


title: Kim Ki-sung

text: Ki-sung pelasi vuodet 2002–2004 Etelä-Korean jääkiekkoliigan Kyungsung HS:ssä. Hän oli vuonna 2003 NHL-joukkue New York Islandersin tulokasleirillä.


title: Kim Ki-sung

text: Vuodet 2004–2008 Ki-sung pelasi Yonsei Universityn joukkueessa. Hän voitti vuosina 2005, 2006 ja 2008 Etelä-Korean liigan yliopiston pistepörssin. Yliopiston parhaaksi hyökkääjäksi Ki-sung valittiin vuosina 2006 ja 2008 sekä runkosarjan arvokkaimmaksi pelaajaksi vuonna 2006 ja runkosarjan parhaimmaksi hyökkääjäksi vuonna 2007.


title: Kim Ki-sung

text: Ki-sung siirtyi Asia League Ice Hockeyn Anyang Hallaan kaudeksi 2008–2009 ja hänet valittiin heti ALIH:n vuoden tulokkaaksi. Ki-sung voitti joukkueessa ALIH:n mestaruuden vuosina 2010 ja 2011.


title: Kim Ki-sung

text: Kaudeksi 2011–2012 Ki-sung siirtyi Pohjois-Amerikkaan CHL:ään Tulsa Oilersiin. Hän pelasi joukkueessa vain kolme ottelua ja keräsi niissä +/- -tilastossa -3-lukeman. Marraskuussa 2011 Ki-sungin sopimus purettiin, eikä hän pelannut loppukaudella enää missään Pohjois-Amerikan mantereen seurajoukkueessa.


title: Kim Ki-sung

text: Elokuussa 2012 Ki-sung siirtyi kolmen muun eteläkorealaispelaajan tavoin try-outille Mestikseen nousseeseen HC Keski-Uusimaahan.


title: Kim Ki-sung

text: Ki-Sung nimettiin Etelä-Korean jääkiekkomaajoukkueeseen kaudeksi 2017-2018. Se teki A-maatason debyyttinsä Moskovan EHT-turnauksessa, missä pelasi Kanadaa, Ruotsia ja Suomea vastaan. Ki-Sung teki Moskovan turnauksessa tehopisteitä.


title: Grega Žemlja

text: Grega Žemlja (s. 29. syyskuuta 1986 Jesenice) on slovenialainen tennispelaaja. Parhaimmillaan hän on ollut kaksinpelissä ATP-listan sijalla 50 lokakuussa 2012.


title: Grega Žemlja

text: Grand Slam -turnauksissa Žemlja on päässyt parhaimmillaan kolmannelle kierrokselle Yhdysvaltain avoimissa 2012 sekä Wimbledonissa 2013.


title: Alkunilviäiset

text: Alkunilviäiset ("Monoplacophora") on nilviäisiin kuuluva luokka. Luokka sisältää lahkon "Tryblidiida".


title: Alkunilviäiset

text: Alkunilviäiset ovat rakenteeltaan lähellä kaikkien nilviäisten esimuotoa. Ulkonäöltään ne ovat litteitä ja yksikuorisia ja muistuttavat maljakotiloita. Kuoren aukko on pyöreä tai päärynämäinen, sen keskellä on kidusparien ympäröimä jalka. Suu ja peräaukko ovat jalan vastakkaisilla puolilla. Eräät elimet, kuten kidukset ja rauhaset, toistuvat sarjamaisesti. Hermosto on tikapuumainen.


title: Alkunilviäiset

text: Nykyisin elävät lajit elävät syvänmeren haudoissa, mutta fossiiliainestosta tunnetaan myös matalammissa vesissä eläneitälajeja.


title: Alkunilviäiset

text: Alkunilviästen uskottiin kuolleen sukupuuttoon miljoonia vuosia sitten. Vuonna 1952 tanskalainen Galathea-retkikunta löysi Tyynen meren haudasta neljän kilometrin syvyydestä, Costa Rican rannikon läheltä eläviä yksilöitä. Löydetylle lajille annettiin nimi "Neopilina galathea". Sittemmin lajeja on löytynyt noin 20.


title: Eugène Grisot

text: Eugène François Grisot (19. joulukuuta 1866 Frétigney-et-Velloreille – 2. toukokuuta 1936 Pariisi) oli ranskalainen jousiampuja ja olympiavoittaja.


title: Eugène Grisot

text: Grisot voitti Lontoon olympialaisissa 1908 kultaa mannermaisella tyylillä ja kilpaili myös kaksoisyorkilaiskierroksella, jolla hän jäi yhdeksänneksitoista. Hän ampui Antwerpenin kisoissa 1920 maansa kolmessa liikkuvan linnun joukkueessa, joista kaksi sai hopeisen ja yksi pronssisen mitalin. Grisot oli kisojen aikaan 53-vuotias.


title: Frank Kehoe

text: Frank D. Kehoe oli yhdysvaltalainen uimahyppääjä, vesipalloilija ja olympiamitalisti. Hän edusti seuratasolla Chicago AA:ta.


title: Frank Kehoe

text: Kehoe osallistui St. Louisin olympialaisissa 1904 vesipalloon ja uimahyppyjen ponnahduslautakilpailuun. Hän pelasi vesipalloa Chicago Athletic Associationin joukkueessa, joka sai turnauksessa hopeaa. Uimahypyissä Kehoe oli alun perin jaetulla kolmannella sijalla saksalaisen Alfred Braunschweigerin kanssa, mutta Braunschweiger ei suostunut tulemaan uusintaan ja mitali annettiin yksin Kehoelle. Kahta vuotta myöhemmin tuomio kuitenkin kumottiin ja molemmat palkittiin pronssimitalilla.


title: Fear, and Loathing in Las Vegas

text: Fear, and Loathing in Las Vegas （フィアー・アンド・ロージング・イン・ラスベガス） on japanilainen trancecore-yhtye, joka muodostettiin vuonna 2008. Bändin soittotyyliin kuuluvat useasti vaihtuva tempo ja musiikkityylin vaihdokset, jossa sekoittuvat useat genret, mm. power metal.


title: Ankkuri (täsmennyssivu)

text: Ankkuri voi tarkoittaa seuraavia:


title: Reptile (Mortal Kombat)

text: Reptile on fiktiivinen hahmo Mortal Kombat videopelisarjassa. Hänen ääninäyttelijänä ovat toimineet Dan Forden ja Steve Blum.


title: Reptile (Mortal Kombat)

text: Reptile on salainen hahmo alkuperäisessä Mortal Kombat videopelissä ja myöhemmin myös pelattava hahmo Mortal Kombat II pelissä. Reptile on puoliksi matelija ja puoliksi ihminen. Reptile on Shao Kahnin ja Shang Tsungin henkivartija. Hänellä on vihertävä vaatetus ja liskomaiset hyökkäykset sekä kyky liikkua seiniä pitkin matelijan tavoin.


title: Reptile (Mortal Kombat)

text: Pelissä Mortal Kombat. Reptile taistelee Johnny Cagea, Smokea, Sub-Zeroa ja Strykeria vastaan, mutta häviää jokaiselle. Reptilen kohtalo jäi avoimeksi pelin lopussa, mutta hänen uskotaan kuolleen Strykerin ammuttua häntä.


title: Ernesto Ambrosini

text: Ernesto Ambrosini (29. syyskuuta 1894 Monza – 4. marraskuuta 1951 Monza) oli italialainen yleisurheilija ja olympiamitalisti. Hän kilpaili estejuoksussa, keski- ja kestävyysmatkoilla. Ambrosinin seura oli Brescia Calcio.


title: Ernesto Ambrosini

text: Ambrosini kilpaili Antwerpenin olympialaisissa 1920 kolmella matkalla. Hän putosi alkuerissä 800 metrillä, mutta voitti pronssia 3 000 metrin esteissä ja juoksi myös maansa 3 000 metrin joukkueessa, joka sijoittui viidenneksi. Ambrosini putosi estejuoksussa alkuerissä Pariisin kisoissa 1924 ja sama kohtalo kävi myös Italian 3 000 metrin joukkueelle, jonka jäsen hän oli.


title: Merikohokki

text: Merikohokki ("Silene uniflora", syn. "Oberna uniflora", "S. vulgaris" ssp. "maritima", "S. maritima") on Euroopassa tavattava ruohovartinen, valkokukkainen kohokkikasvi.


title: Merikohokki

text: Monivuotinen merikohokki kasvaa 10–30 cm korkeaksi ja muodostaa mattomaisia kasvustoja. Kasvi on monivartinen, tyvestä puutunut, rento tai koheneva. Lehdet ovat suikeita, lyhyitä, paksuhkoja ja väriltään sinivihreitä. Kukinto on 2–5-kukkainen viuhko tai kukat ovat yksittäin. Kukinnon ylimmät tukilehdet vaihtelevat väriltään vihreistä punertaviin. Valkoiset kukat ovat pystyhköjä. Kukan verhiö ja teriö ovat viisilehtisiä. Verhiö on hyvin pullea, ulkoverhiötön ja verkkosuoninen. Teriö on täysin säteittäinen. Terälehdet ovat lanttokärkisiä, valkoisia ja lisäteriöllisiä, ja niiden liuskat ovat 4–7,5 mm leveitä. Suomessa merikohokki kukkii kesä-elokuussa. Hedelmä on kota. Kodan hampaat ovat taakäänteisiä.


title: Merikohokki

text: Pohjoismaissa merikohokki jaetaan kahteen alalajiin: somermerikohokkiin (ssp. "uniflora") ja alvarimerikohokkiin (ssp. "petraea"). Alvarikohokki ei muodosta mattomaisia kasvustoja ja sen terälehdet ovat nimialalajia kapeampia.


title: Merikohokki

text: Suomessa tavattavista muista kohokkilajeista merikohokki muistutta nurmikohokkia ("S. vulgaris"), jonka kanssa se voi myös risteytyä. Merikohokkia on aikaisemmin pidetty nurmikohokin alalajina ("S. vulgaris" ssp. "maritima").


title: Merikohokki

text: Merikohokkia tavataan koko Islannissa sekä rannikkoalueilla Azoreilla, Madeiralla, Pohjois-Portugalissa ja -Espanjassa, Ranskassa, Britteinsaarilla, Norjassa, Tanskassa, Ruotsissa, Suomessa sekä Venäjällä Kuolan niemimaalla. Pohjoismaissa alalaji somermerikohokki on vallitseva. Alvarimerikohokkia tavataan ainoastaan Gotlannissa ja Öölannissa. Laji on endeeminen eteläisellä Itämerellä.


title: Merikohokki

text: Suomessa merikohokkia tavataan Pohjanlahden rannikkoalueella ja läntisen Suomenlahden rannikolla. Suomessa se on alkuperäislaji.


title: Merikohokki

text: Merikohokki on tyypillinen merenrantojen laji lukuun ottamatta Islantia, jossa sitä kasvaa myös sisämaassa. Lajin tyypilisiä kasupaikkoja ovat soraiset, kiviset ja hiekkaiset merenrannat sekä merenrantakallioiden raot. Alvarimerikohokki kasvaa alvareilla ja kivisillä rannoilla.


title: Ermac

text: Ermac on fiktiivinen hahmo Mortal Kombat videopelisarjassa. Hänen ääninäyttelijänään toimivat Kevin Michael Richardson ja Michael McConnohie.


title: Ermac

text: Ermac on Shang Tsungin luoma lukemattomista vangituista sieluista luotu hahmo. Ermac toimii Shang Tsungin soturina ja pystyy imemään itseensä muiden vangittujen sielujen voimat vahvistuakseen.


title: Ermac

text: Vuoden 2011 videopeli paljastaa että yksi sielu, josta Ermac koostuu on Jerrod, Sindelin aviomies. Ermac oli mukana toisessa Mortal Kombat turnauksessa, jonka Liu Kang voitti. Ermac myöhemmin osallistui Shao Kahnin aiheuttamaan invaasioon. Myöhemmin Kenshi vapautti Ermacin Shao Kahnin vallasta. Tämän jälkeen Ermac avusti Liu Kangia taistelussa Onagaa vastaan.


title: Ermac

text: Vuoden 2011 Mortal Kombat pelissä Ermac taistelee Liu Kangia, Sub-Zeroa, Strykeria ja Cyber Sub-Zeroa vastaan, mutta hävisi jokaiselle. Ermacin kohtalo jäi epäselväksi pelin lopussa.


title: Georgia Hale

text: Georgia Hale (24. kesäkuuta 1905 St. Joseph, Missouri – 7. kesäkuuta 1985 Los Angeles, Kalifornia) oli yhdysvaltalainen mykkäelokuvakauden näyttelijä.


title: Georgia Hale

text: Hale syntyi työläisperheessa Missourin St. Josephissa. Kuusitoistavuotiaana hän voitti Miss Chicago -tittelin ja sai oikeuden osallistua Miss America -kilpailuun. Hänet kuitenkin pudotettiin kilpailusta, mutta hänelle avautui tilaisuus päästä Hollywoodiin. Hale halusi tanssijaksi, mutta ajautui statistiksi nyrjäytettyään pahasti nilkkansa.


title: Georgia Hale

text: Halen ensimmäinen elokuva oli Roy William Neill "By Divine Right", jossa hän teki vaikutuksen elokuvan käsikirjoittajaan ja apulaisohjaajaan Josef von Sternbergiin. Von Sternberg valitsi Halen ensimmäisen elokuvansa "The Salvation Hunters" pääosaan. Charlie Chaplin kutsui Halen koekuvauksiin nähtyään "The Salvation Huntersin" ja valitsi hänet lopulta korvaamaan raskaana oleva vaimonsa Lita Greyn "Kultakuumeen" naispääosassa.


title: Georgia Hale

text: "The Salvation Hunters" ja "Kultakuume" olivat käytännössä Halen ainoat merkittävät elokuvat. Hän teki lopulta yhteensä 13 elokuvaa. Vuonna 1928 valmistuneen "The Floating Collegen" jälkeen Hale ei esiintynyt muutamaan vuoteen ainoassakaan elokuvassa. Hale kuitenkin valittiin vielä yllättäen vuoden 1931 Rin Tin Tin -elokuvaan "The Lightning Warrior", jossa hän korvasi vaikean Edwina Boothin. Hale kuoli 1985, ja hänen omaelämäkertansa "Charlie Chaplin: Intimate Close-Ups" julkaistiin 1995.


title: Belgravia

text: Belgravia on kaupunginosa (district) Lontoossa City of Westminsterissä. Alueen asunnot ovat poikkeuksellisen kalliita ja asukkaat varakkaita.


title: Belgravia

text: Alueen omisti ja omistaa osittain nykyisinkin Grosvenorin suku. Aikoinaan soinen maaseutualue on nyt Lontoon hienointa aluetta, jossa on muun muassa suurlähetystöjä, joita sinne tuli toisen maailmansodan jälkeen.


title: Belgravia

text: Grosvenorin perhe alkoi suunnitella aluetta 1800-luvun alussa, jolloin he palkkasivat työhön arkkitehti Thomas Cubittin. Vaikka Belgravia on Lontoon keskustaa, se on kuitenkin rauhallista seutua.


title: Belgravia

text: Kiinteistöt seudulla maksoivat vuonna 2010 keskimäärin seitsemän miljoonaa euroa.


title: Dead or Alive

text: Dead or Alive voi tarkoittaa seuraavia:


title: Gibraltarin kuninkaallinen poliisi

text: Gibraltarin kuninkaallinen poliisi () on Gibraltarin poliisi. Se perustettiin vuonna 1830 yksinkertaisemmalla nimellä "Gibraltarin poliisi". Määritteen "kuninkaallinen" myönsi sille kuningatar Elisabet II vuonna 1992.


title: Gibraltarin kuninkaallinen poliisi

text: Gibraltarin poliisi on vanhin poliisivoima Kansainyhteisössä itse Britannian ulkopuolella, Metropolitan Police Lontoossa perustettiin vain yhdeksän kuukautta aiemmin. Gibraltarin poliisi luotiin vuonna 1830, kun järjestyksen ylläpito ja Gibraltar ylipäätään siirrettiin asevoimien vastuulta siviilihallinnolle. Poliisi aloitti toimintansa 25. heinäkuuta. Poliisivoimien ensimmäinen päällikkö oli Henry Morgan. 1800-luvun aikana poliisivoimat sai pikku hiljaa enemmän tehtäviä armeijalta ja poliisien lukumäärä kasvoi. Rajan avaaminen vuonna 1985 toi alueelle runsaasti lisää kävijöitä ja sitä myöten lisää haasteita poliisille. Lisänimen kuninkaallinen Gibraltarin poliisi sai 12. kesäkuuta 1992. Vuonna 2006 perustettiin "Gibraltar Police Authority" vastaamaan poliisin toiminnan tehokkuudesta. Gibraltarin kuninkaallinen poliisi on ottanut ajoittain yhteen Espanjan kanssa. Esimerkiksi vuoden 2012 tammikuussa poliisi pysäytti Gibraltarin aluevesillä espanjalaisen kalastusaluksen, mutta ei noussut alukselle koska sitä suojasi Espanjan Guardia Civilin alukset. Samankaltainen tapaus oli sattunut myös aiemmin samassa kuussa.


title: Gibraltarin kuninkaallinen poliisi

text: Gibraltarin kuninkaallinen poliisi on Gibraltarin tullin ohella Gibraltarin toinen lakia toimeenpaneva elin. Poliiseja on yhteensä noin 220. 1990-luvulla perustettuun talousrikoksiin erikoistuneella osastolla on kuusi asiaan erikoistunutta tutkijaa. Poliisin komissaari vastaa alueen kuvernöörille, mutta poliisin rahoituksesta vastaa Gibraltarin parlamentti.


title: Luettelo Ruotsin arkkipiispoista

text: Ruotsin arkkipiispan piispanistuin on vuodesta 1164 sijainnut Uppsalassa. Vuonna 1523 virkaan astunut Johannes Magnus oli viimeinen katolinen arkkipiispa. Ensimmäinen protestanttinen arkkipiispa oli Laurentius Petri, joka astui virkaan 1531. Ruotsin kirkko ei 1. tammikuuta 2000 lähtien ole enää ollut valtionkirkko. Viimeinen hallituksen nimittämä arkkipiispa oli 1997 nimitetty K. G. Hammar.


title: Poppelivenhokas

text: Poppelivenhokas, joissakin lähteissä poppelikääriäisvenhokas ("Earias vernana") on pieni, vihertävänsävyinen yöperhonen.


title: Poppelivenhokas

text: Etusiivet ovat lyhyet, leveät ja selvästi kolmiomaiset. Niiden väri on suttuisesti vihertävän valkoinen ja siiven poikki kulkee kaksi sumeareunaista vihreää poikkiviirua. Myös siiven kärkiosa on vihreä, usein hivenen kelleertävä. Siipiripset ovat valkoiset. Joskus siivissä voi näkyä myös kullankeltaista sävyä. Takasiivet ovat valkoiset, kärkiosastaan hieman vihreäkehnäiset. Keskiruumis on vihertävänvalkoinen ja takaruumis harmaanvalkoinen. Siipiväli 18–23 mm ja naaraat ovat hieman koiraita suurempia ja rakenteeltaan rotevampia.


title: Poppelivenhokas

text: Lajin levinneisyys ulottuu Marokosta ja Iberian niemimaalta Etelä- ja Keski-Euroopan poikki Baltiaan ja Uralille. Se on kuitenkin koko levinneisyysalueellaan paikoittainen ja puuttuu suurilta alueilta. Baltiassa perhonen on viime vuosina levinnyt Etelä-Viron korkeudelle. Pohjoismaissa sitä tavataan vakituisesti vain paikoitellen Tanskassa ja Ruotsin eteläisimmissä osissa.


title: Poppelivenhokas

text: Poppelivenhokas pääsi Suomen lajilistalle, kun yksi koirasyksilö löytyi elo-syyskuun vaihteessa 2011 Hankoniemeltä.


title: Poppelivenhokas

text: Perhoset lentävät yhtenä, joskus kahtena osin päällekkäisenä sukupolvena touko-kesäkuun vaihteesta elokuuhun, joskus jopa syyskuun alkuun.


title: Poppelivenhokas

text: Poppelivenhokas elää kuivilla ja lämpimillä paikoilla, joilla kasvaa toukan ravintokasvia, hopeapoppelia ("Populus alba"). Esiintymät ovat paikoittaisia ja perhosten määrä vaihtelee vuosittain paljon. Päivisin perhoset oleskelevat lehdillä ja oksiston suojissa, jolloin niitä tapaa hyvin harvoin. Lento alkaa hämärän laskeutuessa, kestää muutaman tunnin ja päättyy jo ennen puolta yötä. Tällöin perhosia voi lentää valolle, ei kuitenkaan syötille, vaikka kasvatuksessa etenkin naaraat juovat mielellään hunajavettä. Melko piilottelevana laji on helpompaa löytää toukkana kuin aikuisena perhosena.


title: Poppelivenhokas

text: Naaras munii noin 100 munaa yksitellen hopeapoppelin lehtien alapinnoille, lähelle keskiruotia ja muninta tapahtuu pääasiassa melko korkealle. Munat kuoriutuvat noin viikon kuluessa ja aluksi toukat piilottelevat lehden alapinnan paksussa nukassa.myöhemmin ne siirtyvät oksien kärkiosiin, kutovat muutaman lehden yhteen ja elävät kudelman suojissa. Toukat ovat täysikasvuisia elo-syyskuun vaihteessa ja koteloituvat vaalean, venemäisen kotelokopan sisään. Kotelo talvehtii.


title: Poppelivenhokas

text: Toukka on hopeapoppelilla ("Populus alba") elävä monofagi, joskin Keski-Euroopasta yksittäisiä toukkia kerrotaan löytyneen myös raidalta ("Salix caprea").


title: Afrikankapustahaikara

text: Afrikankapustahaikara ("Platalea alba") on Afrikassa pesivä kapustahaikaroiden sukuun kuuluva pelikaanilintu.


title: Afrikankapustahaikara

text: Afrikankapustahaikara on 85–95 senttimetriä pitkä. Sen höyhenpuku on valkoinen. Linnulla on punainen naama ja harmaa, lusikanmuotoinen nokka, jonka tyvi ja reuna ovat punaiset. Linnun jalat ovat vaaleanpunaiset.


title: Afrikankapustahaikara

text: Afrikankapustahaikaroita pesii laajalla alueella Afrikassa. Laji on tavattu monta kertaa Ranskassa ja muutaman kerran Espanjassa sekä kerran Tanskassa ja Itävallassa, mutta havainnot koskevat luultavasti tarhakarkulaisia.


title: Kabal

text: Kabal on fiktiivinen hahmo Mortal Kombat -pelisarjassa. Hänen ääninäyttelijänään toimivat Kevin Michael Richardson ja David Lodge.


title: Kabal

text: Kabal esiintyi ensimmäisen kerran Mortal Kombat 3 -pelissä Black Dragon -ryhmän jäsenenä, joka oli selviytynyt Shao Kahnin teloitusjoukoista.


title: Kabal

text: Vuoden 2011 pelissä Kabal oli entinen Black Dragon ryhmän jäsen, joka työskenteli poliisivoimissa Strykerin aisaparina. Taistelussa Kintaroa vastaan Kabal paloi pahasti, mutta Kano pelasti hänet asentamalla Kabaliin hengityslaitteen, joka piti Kabalia hengissä, koska hänen keuhkonsa olivat tuhoutuneet korjauskelvottomiksi. Kabal järkyttyy tästä ja pakottaa Kanon viemään tämän Shao Kahnin luo. Kabal joutuu taistelemaan Noobia ja Mileenaa vastaan voittaen heidät ja hyppää viime hetkellä Earthrealmiin vievään portaaliin. Tämän jälkeen Kabal taistelee vielä Cyber Sub-Zeroa ja Sheevaa vastaan voitokkaasti. Myöhemmin Kabal saa surmansa taistelussa Sindeliä vastaan ja myöhemmin langennut Kabal taistelee Raidenia vastaan Netherrealmissa.


title: Gunnar Wall

text: Sven Gunnar Wall (22. kesäkuuta 1951) on ruotsalainen toimittaja ja kirjailija.


title: Gunnar Wall

text: Wallin tunnetuimpiin kirjoihin kuuluu "", joka on perusteellinen selvitystä väitetyistä poliittisista kähminnöistä Palmen murhan tutkimuksissa. Kaksiosaisen kirjan julkaisi kustannusyhtiö Kärret 1997. Se palkittiin 1998 Ruotsin tutkivan journalismin yhdistyksen Kultaisella lapiolla.


title: Gunnar Wall

text: Kun asianajaja Pelle Svensson 1998 esitti "pommimies" Lars Tingströmin niin sanotun testamentin, Wall kirjoitti debattiartikkelissa Dagens Nyheterissä, että Svensson oli manipuloinut Tingströmin kirjettä, joka oli ainoa konkreettinen todiste.


title: Gibraltarinlahti

text: Gibraltarinlahti (, ) on Pyreneiden niemimaan eteläosassa sijaitseva lahti. Lahden rannalla on Espanjaan kuuluvan Cádizin maakunnan kaupunkeja ja Britanniaan kuuluva Gibraltar.


title: Gibraltarinlahti

text: Gibraltarinlahti on noin kymmenen kilometriä leveä ja kahdeksan kilometriä pitkä lahti, ja sen ala on noin 75 neliökilometriä. Lahden suurin syvyys sen keskikohdissa on noin 400 metriä, ja se avautuu Gibraltarinsalmelle ja Välimerelle. Sen suuaukkoa rajoittaa lännessä Algecirasin kunnassa Punta Carnero ja idässä Gibraltarin Europa Point.


title: Gibraltarinlahti

text: Lahti on delfiinien, raitadelfiinien ja pullokuonodelfiinien merkittävää lisääntymisaluetta. Siellä liikkuu myös monia valaita.


title: Gibraltarinlahti

text: Gibraltarinlahtea on käytetty kauppaliikenteessä jo ainakin 3 000 vuoden ajan. Foinikialaisilla oli todennäköisesti asutuskeskus Gibraltarin lähellä, ja roomalaiset perustivat Portus Alban kaupungin nykyisen Algecirasin paikalle. Myöhemmin maurit ja espanjalaiset perustivat lahden rannoille asutuskeskuksia, kuten vahvasti linnoitetun Gibraltarin, joka siirtyi 1704 Englannille. Lahdella on käyty sen historian aikana monia meritaisteluita, joista merkittävimmät ovat olleet vuoden 1607 Gibraltarin taistelu ja vuoden 1801 Algecirasin taistelu. Toisen maailmansodan aikana italialaiset pyrkivät upottamaan Algecirasilta ammutuilla sukellustorpedoilla brittiläisiä sotalaivoja, jotka olivat ankkuroituneena Gibraltarin satamaan.


title: Kurtis Stryker

text: Kurtis Stryker on fiktiivinen hahmo Mortal Kombat pelisarjassa. Hänen ääninäyttelijänä toimivat Ron Perlman ja Matthew Mercer.


title: Kurtis Stryker

text: Kurtis Stryker on poliisi, joka toimii SWAT-ryhmässä yhdessä parinsa Kabalin kanssa. Strykerilla on mustat housut, lippalakki, sininen paita ja mustat hanskat ja saappaat. Hän käyttää aseistuksenaan pistoolia, kranaatteja, tainnutinta ja pamppua. Hahmo esiintyi ensimmäisen kerran pelissä Mortal Kombat 3.


title: Kurtis Stryker

text: Vuoden 2011 pelissä Stryker nähtiin yhdessä Kabalin kanssa kun Shao Kahn oli aloittanut invaasionsa Earthrealmiin. Stryker kukisti taisteluissa Reptilen ja Mileenan, jonka jälkeen hän kohtasi Raidenin. Stryker näki sivusta, kun Kintaro iski Kabalia tuli-iskullaan, joka poltti hänet pahasti. Stryker kukisti Kintaron, jonka jälkeen Ermac heitti hänet metrotunneliin. Stryker kukisti Ermacin, jonka jälkeen Raiden ilmestyi hänen luokseen ja ehdotti hänelle liittymistä Earthrealmin puolustajiin, minkä Stryker hyväksyi. Myöhemmin Stryker sai surmansa taistelussa Sindeliä vastaan. Myöhemmin langennut Stryker taisteli Raidenia vastaan Netherrealmissa.


title: Bertil Werkström

text: Bertil Fredrik Werkström (9. kesäkuuta 1928 Lund, Ruotsi – 10. kesäkuuta 2010 Farsta, Tukholma) oli Ruotsin kirkon arkkipiispa 1983–1993. Hän valmistui teologian kandidaatiksi 1954 ja vihittiin papiksi samana vuonna. Teologian lisensiaatti hänestä tuli 1959, ja hän kouluttautui 1959–1960 Yhdysvalloissa sairaalapastoriksi. Siinä toiminnassa hän oli Ruotsissa uranuurtaja. Hän väitteli teologian tohtoriksi 1964. 1975 hänestä tuli Härnösandin piispa ja 1983 arkkipiispa.


title: Paralympialaiset 1992

text: Paralympialaiset 1992 voivat tarkoittaa talvi- tai kesäparalympialaisia 1992.


title: Paralympialaiset 1988

text: Paralympialaiset 1988 voivat tarkoittaa talvi- tai kesäparalympialaisia 1988.


title: Paralympialaiset 1984

text: Paralympialaiset 1984 voivat tarkoittaa talvi- tai kesäparalympialaisia 1984.


title: Moorish Castle

text: Moorish Castle on Gibraltarilla sijaitseva keskiaikainen linnoitus, joka rakennettiin Marinidien dynastian aikakaudella. Linnoitus koostuu monesta osasta, joista ehkä tunnetuin on niin sanottu "The Tower of Homage". Linnoitus oli ensimmäinen maurien Euroopan puolelle rakentama linnoitus näiden aloitettua Iberian niemimaan valloituksen.


title: Moorish Castle

text: Moorish Catlen rakentamisen sanotaan usein alkaneen jo 700-luvulla, mutta varmaa tietoa tästä ei ole. Ensimmäinen varma tieto linnoitetusta kaupungista Gibraltarilla on, että almohadikalifi Abd al-Mumin rakennutti "Madinat al-Fathin" vuosina 1160–1161. Rakentamista johtivat tuon ajan Al-Andalusin kaksi merkittävintä arkkitehtia, al-Hayy Ya'is ja Ahmad ibn Baso. Lähteissä mainitaan, että tuolloisiin rakennelmiin kuuluivat moskeija, hallitsijan palatsi, muuri ja yksi portti sisämaahan. Lisäksi rakennettiin tuulimylly Gibraltarinvuorelle, satama ja suuri vesisäiliö. 1200-luvun loppupuolella Kastilia alkoi laajentua etelään muslimien aiemmin valloittamille alueille. Kastilialaiset valtasivat Gibraltarin vuonna 1309, mutta he pitivät sitä hallussaan vain 23 vuotta. Nimellä Banu Marin tunnetut Abd aI-Malikin johtamat berberit valloittivat Gibraltarin vuonna 1332. Pian alueen ottivat haltuunsa puolestaan merinidit, jotka piirittivät Gibraltaria ja valtasivat sen vuonna 1333. Merinidit vahvistivat linnoituksia korjaamalla jo olemassa olleita rakennelmia ja vahvistamalla linnoitusten heikkoja kohtia. 1350-luvulla Abu lnan rakennutti Gibraltarin eteläpäähän saakka ulottuneen muurin.


title: Moorish Castle

text: Merinidit menettivät pikkuhiljaa vaikutusvaltansa Nasridien dynastialle Granadassa. Nasridihallitsija Muhammad V teki Gibraltarista Gibraltarinsalmen pohjoisrannikon alueiden pääkaupungin, kun aiemman pääkaupungin Algecirasin puolustamista alettiin pitää liian vaikeana. Noin puolen vuosisadan rauhallisen jakson jälkeen kastilialaiset valloittivat Gibraltarin, ja siihen päättyi muslimien valta alueella.


title: Moorish Castle

text: Merinidien ja Nasridien kaudella Gibraltarin kaupunki käsitti nykyisen kaupungin pohjoisosan Gibraltarinvuoren ja rannikon välissä. Vuoren pohjoisosassa sijaitsi linna ja sen qasbah. Puolustamisen kannalta tärkeällä itäisellä sivustalla sijaitsi Tower of Homage, jota pidettiin Al-Andalusin vahvimpana tornina. Tornista luoteeseen oli siksakkia kulkenut muuri, joka kulki kohti vanhaa kaupunkia. Tähän muuriin kuului "Gate of Granada" -portti, joka oli pääsisäänkäynti mantereelta Gibraltarin kaupunkiin. Tuon ajan kaupunki oli jaettu kolmeen osaan, jotka olivat vanha kaupunki linnan alapuolella, muurien ja tornien ympäröimä satama ja "Turba al Hamra" -nimellä tunnettu asutuskeskus. Satamassa oli kolme suurta porttia, jotka tunnetaan nykyisin nimillä "Landport", "Casemates Gates" ja "Barcina Gate".


title: Paralympialaiset 1980

text: Paralympialaiset 1980 voivat tarkoittaa talvi- tai kesäparalympialaisia 1980.


title: Paralympialaiset 1976

text: Paralympialaiset 1976 voivat tarkoittaa talvi- tai kesäparalympialaisia 1976.


title: Apărătorii Patriein metroasema

text: Apărătorii Patriei on tammikuussa 1986 avattu Bukarestin metron linjan 2 asema. Se sijaitsee Apărătorii Patriein alueella, Sektori 4:n alueella, Bukarestissa, Romanian pääkaupungissa.


title: Apărătorii Patriein metroasema

text: Apărătorii Patriein edeltävä asema Berceniin päin mentäessä on Dimitrie Leonida ja Piperaan päin mentäessä puolestaan Piața Sudului.


title: Potosi (täsmennyssivu)

text: Potosi tai Potosí voi tarkoittaa:


title: Bastian Steger

text: Bastian Steger (s. 19. maaliskuuta 1981, Oberviechtach) on saksalainen pöytätennispelaaja. Steger voitti olympiapronssia Lontoon 2012 pöytätenniksen joukkuepelistä, joukkueeseen kuuluivat Stegerin lisäksi Timo Boll ja Dimitrij Ovtcharov. Hänen nykyinen seuransa on FC Saarbrucken.


title: Pronssi-iibikset

text: Pronssi-iibikset ("Plegadis") on iibiksien heimoon kuuluva pelikaanilintusuku. Pronssi-iibiksiä on BirdLife Suomen luokittelussa kolme lajia.


title: San Bernardo

text: San Bernardo voi tarkoittaa:


title: AMC (televisiokanava)

text: AMC on yhdysvaltalainen televisiokanava, joka näkyy kaapeliverkossa Yhdysvalloissa ja Kanadassa. Lyhenne tulee sanoista American Movie Classics, joka oli kanavan nimi vuoteen 2002 saakka. Kanavan lähetykset alkoivat 1. lokakuuta 1984. Vaikka se lähettää eniten elokuvia, sillä on myös muutama oma televisiosarja, joista tunnetuimmat ovat "Breaking Bad", "Mad Men" ja "The Walking Dead".


title: Oulun Palloseura (jääpallo)

text:
Oulun Palloseura (OPS), perustettiin vuonna 1925 jalka- ja jääpalloseuraksi.
Jääpallon mestaruussarjassa OPS pelasi ensimmäistä kertaa vuonna 1941. Vuosikymmenen lopulla se nousi maan huipulle ja oli useasti mitalella. Ensimmäisen SM-kultansa OPS voitti 1953, kun se uusintaottelussa mestaruudesta voitti Veiterän 3-2. Seuran suurimat menestysvuodet sijoittuvat 1960-luvulle; OPS voitti vuosina 1960-64 viisi perättäistä SM-kultaa. Vastaavaan mestaruusputkeen ei ole yltänyt vielä mikään muu seura sarjamuotoisen SM-sarjan historian aikana. Vuosina 1948-67 OPS oli mitalikolmikon ulkopuolella vain kahdesti. Kauden 1966-67 pronssimitalin jälkeen seuraavaa mitalisijoitusta saatiin odottaa vuoteen 2009 asti, jolloin OPS saavutti pronssia. Kauden 2009-2010 jälkeen OPS ilmoitti lakkauttavansa jääpallon edustusjoukkueensa.


title: Sergei Karasjov

text: Sergei Vasiljevitš Karasjov (, s. 26. lokakuuta 1993 Pietari) on venäläinen koripalloilija ja olympiamitalisti. Hän on entisen maajoukkuepelaajan Vasili Karasjovin poika.


title: Sergei Karasjov

text: Karasjov voitti Venäjän maajoukkueessa olympiapronssia Lontoossa 2012. Lontoon olympiamitali oli Venäjän ensimmäinen miesten koripallossa.


title: HMS Porpoise (S01)

text: HMS Porpoise (viirinumero S01) oli Britannian Kuninkaallisen laivaston Porpoise-luokan sukellusvene.


title: HMS Porpoise (S01)

text: Alus tilattiin 19. huhtikuuta 1951 Vickers Armstrongilta Barrow-in-Furnessista. Sen köli laskettiin 15. kesäkuuta 1956 ja alus laskettiin vesille vielä samana vuonna 25. huhtikuuta. Alus valmistui 16. huhtikuuta 1958.


title: HMS Porpoise (S01)

text: Alus upposi maalilaivana 1985.


title: HMS Rorqual (S02)

text: HMS Rorqual (viirinumero S02) oli Britannian Kuninkaallisen laivaston Porpoise-luokan sukellusvene.


title: HMS Rorqual (S02)

text: Alus tilattiin 19. huhtikuuta 1951 Vickers Armstrongilta Barrow-in-Furnessista. Sen köli laskettiin 15. tammikuuta 1955 ja alus laskettiin vesille 5. joulukuuta 1956. Alus valmistui 24. lokakuuta 1958.


title: HMS Rorqual (S02)

text: Alus romutettiin 1977.


title: HMS Narwhal (S03)

text: HMS Narwhal (viirinumero S03) oli Britannian Kuninkaallisen laivaston Porpoise-luokan sukellusvene.


title: HMS Narwhal (S03)

text: Alus tilattiin 19. huhtikuuta 1951 Vickers Armstrongilta Barrow-in-Furnessista. Sen köli laskettiin 15. maaliskuuta 1956 ja alus laskettiin vesille 25. lokakuuta 1957. Alus valmistui 4. toukokuuta 1959.


title: HMS Narwhal (S03)

text: Alus upposi maalilaivana 3. elokuuta 1983.


Masdar Institute of Science and Technology (Masdar Institute) on ylemmän korkeakoulutason yliopisto ja tutkimuslaitos, joka on suuntautunut uusiutuvaan energiaan ja kestävään kehitykseen liittyviin haasteisiin. Se sijaitsee uudessa Masdar City -nimisessä ympäristöteknologiaa laaja-alaisesti hyödyntävässä projektikaupungissa Abu Dhabissa, Yhdistyneissä Arabiemiirikunnissa. Yliopisto palkitsee valmistuneet maisteriopiskelijat suomalaista diplomi-insinöörin tutkintoa vastaavalla Master of Science -tutkintonimikkeellä 21 kuukauden opintojen jälkeen ja kouluttaa tämän lisäksi myös tohtoreita.


title: Masdar Institute of Science and Technology

text: Masdar Institute on keskeinen osa Masdar Iniativea, laajaa uusiutuvan energian ympärille rakentuvaa konseptia, jonka keskiössä on kestävän kehityksen periaatteiden mukaisesti rakennettava Masdar City. Yliopisto on myös ensimmäinen Masdar Cityä miehittävä instituutio. Technology and Development -ohjelma Massachusetts Institute of Technology (MIT) -huippuyliopistosta Yhdysvalloissa tekee laajaa yhteistyötä yliopiston kanssa esimerkiksi tutkimustyön ja opinto-ohjelmien kehittämisen yhteydessä. Osa opiskelijoista viettää lyhyen vaihto-opiskelu- tai harjoittelujakson MIT:lla jossain vaiheessa opintojaan.


text: Masdar Institute painottaa opintoalojen rajat ylittävää yhteistyötä. Aikaisen päätöksen myötä perinteisten laitosten sijaan päädyttiin perustamaan selkeät koulutusohjelmat, joihin kuuluu tällä hetkellä:Masdar Institute hyväksyi 92 oppilasta 22 maasta ensimmäisenä toimintavuotenaan, jonka jälkeen se on hiljalleen kasvattanut opiskelijamääräänsä. Yliopiston tavoite on vakiinnuttaa opiskelijoiden määrä noin kahdeksaansataan. Ensimmäinen suomalainen Master of Science valmistui yliopistosta vuoden 2012 kesällä Engineering Systems and Management -koulutusohjelmasta.


text:
Opetus Masdar Institutessa alkoi syyskuussa 2009. Käytännössä jokainen yliopistoon opettamaan saapuneista professoreista on suorittanut vähintään yhden lukuvuoden lisäopinnot Massachusetts Institute of Technologyssa.
Opetuksen lisäksi henkilökunta tekee laajasti tutkimustyötä, osin yhteistyössä MIT:n kanssa. Johtava suomalainen vesitutkija, filosofian tohtori Simo Pehkonen opettaa ja tekee tutkimusta yliopiston Chemical Engineering -koulutusohjelmassa.


title: HMS Grampus (S04)

text: HMS Grampus (viirinumero S04) oli Britannian Kuninkaallisen laivaston Porpoise-luokan sukellusvene.


title: HMS Grampus (S04)

text: Alus tilattiin 19. huhtikuuta 1951 Cammell Lairdilta Birkenheadistä. Sen köli laskettiin 16. huhtikuuta 1955 ja alus laskettiin vesille 30. toukokuuta 1957. Alus valmistui 19. joulukuuta 1958.


title: HMS Grampus (S04)

text: Alus romutettiin 1980.


title: Shree 420

text: Shree 420 on vuonna 1955 ilmestynyt Bollywood-elokuva, jonka ohjasi ja tuotti Raj Kapoor. Hän myös näytteli elokuvan miespääosaa. Naispääosia näyttelivät Nargis ja Nadira.


title: Shree 420

text: Elokuvassa esitetty laulu ”Mera Joota Hai Japani” (’Kenkäni ovat japanilaiset’) oli Intiassa suuri hitti.


title: Kaljuiibikset

text: Kaljuiibikset ("Geronticus") on iibiksien heimoon kuuluva pelikaanilintusuku. Kaljuiibiksiä on BirdLife Suomen luokittelussa kaksi lajia. Niiden pituus on 70–80 senttiä. Molemmilla lajeilla on metallinkiiltoinen musta höyhenpuku, pitkä punainen nokka ja kalju pää. Niskatöyhtöä ei ole. Kaljuiibikset elävät haikaralinnuista kaikkein kuivimmilla seuduilla. Ne pesivät kalliojyrkänteillä ja etsivät ruokansa pääosin laidunnetuilta alueilta, joilla luonnonvaraiset kasvinsyöjät tai karja pitävät ruohon sopivan lyhyenä.


title: Shock Group (lehti)

text: Shock Group oli 1970-luvun jälkipuoliskolla ilmestynyt suomalainen nuortenlehti, jonka julkaisijana toimi keiteleläinen Blueman-vaatetehdas. Firma valmisti lisenssillä brittiläisiä Lee Cooper -farkkuja ja muita asusteita.


title: Shock Group (lehti)

text: Blueman halusi tavoittaa potentiaaliset kuluttajat mahdollisimman laajalti ja pitää heidät brändiuskollisina myös oman nuortenlehden avulla.


title: Shock Group (lehti)

text: Syntyi julkaisu Shock Group, joka kirjoitti nuorisoa kiinnostavista aiheista, kuten televisio-, elokuva-, urheilu- ja poptähdistä. Jokaisesta lehdestä löytyi Bluemanin omia tuotemainoksia ja Lee Cooper -logoja, myös muiden firmojen mainoksia.


title: Shock Group (lehti)

text: Lehden päätoimittaja oli Matti Kyllönen. Lehden ilmestyminen lakkasi noin 1976–1977.


title: FIFA 13

text: FIFA 13 on EA Canadan kehittämä ja Electronic Artsin julkaisema "FIFA"-pelisarjan kahdeskymmenes osa. Peli julkaistiin usealle alustalle syyskuussa 2012. Pelin demo julkaistiin 11.syyskuuta 2012. Demossa pelattavat joukkueet ovat: Borussia Dortmund, Manchester City, Juventus, A.C. Milan ja Arsenal.


title: FIFA 13

text: First Touch Control muovaa käsitystä miten pelaajat käsittelevät palloa. Kuoleta pallo ensimmäisellä kosketuksella tai riskeeraa pallon menetys. Tämä antaa puolustajille loistavan tilaisuuden voittaa kaksinkamppailu ja saada pallo takaisin.


title: FIFA 13

text: Player Impact Engine laajentaa fyysisyyden pallollisesta kaksinkamppailusta aina pallottomiin kamppailuihin.


title: FIFA 13

text: Complete Dribbling tuo täydellisen kikkailun piirteet peliisi. 360 astetta liikkumavaraa ja herkät kosketukset palloon oikeuttavat ennennäkemättömän 1vs1 luovuuden. Nyt voit haastaa 1vs1 tilanteissa monipuolisemmin kuin koskaan.


title: FIFA 13

text: Attacking Intelligence antaa pelaajalle mahdollisuuden työskennellä yhden kehittyneimmän tekoälyn kanssa. Analysoi tilasi, työskentele kovempaa, ajattele fiksummin ja ole vastustajaa aina pari askelta edellä.


title: FIFA 13

text: Tactical Free Kicks tarjoaa työkalut vaarallisille ja arvaamattomille vapaapotkuille. Tuo kolme pelaaja pallon taakse ja tee hämäysjuoksuja oikealle potkaisijalle. "FIFA 13" tuo suurimman ja syvimmän setin mahdollisuuksia vapaapotkuille pelisarjan historiassa.


title: FIFA 13

text: "FIFA 13" tukee PlayStation Moven ja Kinectin ohjaimia.


title: FIFA 13

text:
FIFA 13 sisältää 31 maailman parasta liigaa. Pelissä on kaikki liigat "FIFA 12":sta, lisäksi vielä ensimmäistä kertaa sarjan historiassa Saudi-Arabian valioliiga.
Tummennetut liigat ovat uusia.FIFA 13 sisältää 46 maajoukkuetta. Tšekin ja Paraguayn maajoukkueet palaavat, myös Intian, Bolivian ja Venezuelan maajoukkueet palaavat 11 vuoden tauon jälkeen. Tummennetut joukkueet ovat uusia.


title: FIFA 13

text: Career Modea on uudistettu, pelaajat voivat manageroida seurojen lisäksi myös maajoukkueita. Pelaajien ostossa voit tarjota vasta-tarjouksen, pelaajia sekä rahaa.


title: FIFA 13

text: FIFA 13 Career Mode sisältää myös kansainvälisiä turnauksia ja niiden karsintoja.


title: Vitali Fridzon

text: Vitali Valerjevitš Fridzon (, s. 14. lokakuuta 1985 Klintsy, Venäjän SFNT, Neuvostoliitto) on venäläinen koripalloilija ja olympiamitalisti.


title: Vitali Fridzon

text: Fridzon voitti Venäjän maajoukkueessa EM-pronssia vuonna 2011 ja olympiapronssia Lontoossa 2012. Olympiamitali oli Venäjän ensimmäinen miesten koripallossa. Pekingin kesäolympialaisissa 2008 Fridzon ja Venäjä olivat yhdeksänsiä. Seuratasolla Fridzon on voittanut VTB United-liigan vuonna 2011 ja Venäjän cupin vuonna 2008. ULEB Eurocupin mestaruuden Fridzon voitti vuonna 2012.


title: Sarvikaskaat

text: Sarvikaskaat (Membracidae) on kaskaiden alalahkoon kuuluva heimo. Heimoon kuuluu 2300 lajia joista Suomessa tavataan vain yhtä. Ryhmä jaetaan yhdeksään alaheimoon: Centronodinae, Centrotinae, Darninae, Endoiastinae, Heternotinae, Membracinae, Nicomiinae, Smiliinae ja Stegaspidina, joista kahdeksaa tavataan vain Amerikoissa. "Centrotinae"ta tavataan lähes koko maailmassa. Suomessa tavattava laji on "Centrotus cornutus".


title: Sarvikaskaat

text: Sarvikaskaiden tuntomerkkejä ovat useimmilla lajeilla peräpään yli ulottuva keskiruumiin selkäkilpi sekä kilvestä lähtevät ulokkeet.


title: Sarvikaskaat

text: Sarvikaskailta on havaittu jonkin verran sosiaalista käytöstä ja ne saattavat elää pienissä ryhmissä. Ne myös elävät usein muurahaisten kanssa symbioottisessa suhteessa. Sarvikaskaat tuottavat muurahaisille mesikastetta ja muurahaiset suojelevat niitä pedoilta.


title: Kalliopyy

text: Kalliopyy ("Alectoris barbara") on aitokanojen heimoon kuuluva kanalintulaji, jota tavataan laajalla alueella Pohjois-Afrikassa ja Gibraltarilla sekä Sardiniassa. Kalliopyyt esiintyvät erilaisissa ympäristöissä ja korkeuksissa, usein kuitenkin kuivilla alueilla. Kalliopyyn kanta on arvioitu elinvoimaiseksi. Lajin pään kuviointi eroaa muista punapyistä. Kalliopyy jaetaan neljään alalajiin.


title: Kalliopyy

text: Kalliopyy on 32–35 senttimetriä pitkä, ja sen siipien kärkiväli on 46–49 cm. Sen pään kuviointi on erilainen kuin muilla punapyylajeilla. Kalliopyyn päälaen keskijuova on väriltään tumman punaruskea ja pään sivut ovat vaaleanharmaat. Silmän takapuolella on ruskea juova. Kalliopyyn kurkkulappu on harmaa, kun punapyyllä se on valkoinen. Kaulus on leveä ja tumman punaruskea valkein pilkuin. Kalliopyyn hartiat on vaalean siniharmaat ja niissä on punaruskeaa kuviointia. Vatsapuoli on hiekanruskea, joten kastanjanruskeat kylkiraidat erottuvat vähemmän selvästi kuin muilla saman suvun lajeilla. Nuoret yksilöt ovat tasaisemmin hiekanruskeita, ja niiden kauluksessa ja kylkiraidoissa on vähemmän kontrastia kuin aikuisilla yksilöillä, eikä niiden pään alueella ole harmaita sävyjä.


title: Kalliopyy

text: Kalliopyyn reviiriääni on epäpuhtaiden äänien sarja ”tre-tre-tre-tre-tre-tre-tsäähtse-tre-tre-tre..”, jonka lyhyet ”tre”-äänet katkaisee venytetty, käheä sähädys ”tsäähtse”. Kalliopyyllä on joskus hyvin paljon punapyytä muistuttavia ”tra-tse-tse”-ääniä sekä käheä ”tshruuih”.


title: Kalliopyy

text: Kalliopytä tavataan alkuperäisenä lajina Gibraltarilla ja Pohjois-Afrikassa: Algeriassa, Tšadissa, Egyptissä, Libyassa, Mauritaniassa, Marokossa, Tunisiassa ja Länsi-Saharassa. Lisäksi niitä tavataan Kanariansaarilla ja Italian Sardiniassa. Geeniperimästä on päätelty, että Sardinian linnut ovat tulleet Pohjois-Afrikasta mahdollisesti historiallisen siirtoistututuksen tuloksena. Lajia on aikaisemmin istutettu Portugaliin ja Madeiralle, mutta sieltä ei ole havaintoja viime vuosilta. Kanariansaarten kanta on luonnonvarainen. Lajin alalajeista "A. b. barbara"-alalajia tavataan Marokossa ja Tunisiassa, "A. b. barbata"-alalajia Libyassa ja Egyptissä, "A. b. koenigi"-alalajia Kanariansaarilla ja Marokon luoteisosassa ja "A. b. spatzi"-alalajia Marokossa, Algeriassa ja Tunisiassa.


title: Kalliopyy

text: Laajan levinneisyysalueen takia Kansainvälinen luonnonsuojeluliitto IUCN on luokitellut lajin elinvoimaiseksi, mutta lajin yksilömäärästä ei ole tarkkaa tietoa. Euroopassa arvioitiin vuonna 2004 pesivän 7 500-20 000 paria, ja eurooppalaiset linnut muodostavat lajin koko kannasta alle viisi prosenttia. Kalliopyiden on havaittu vähenevän, mutta väheneminen ei ole ollut niin nopeaa, että uhanalaisuuden kriteerit täyttyisivät. Gibraltarilla elää noin 50 pesivää paria, samoin kuin Espanjassa. Kalliopyyt ovat vähentyneet huomattavasti Kanariansaarilla ja Sardiniassa. Syiksi on epäilty liiallista metsästystä ja salametsästystä mutta myös elinympäristön muutoksia ja hyönteismyrkkyjä.


title: Kalliopyy

text: Kalliopyitä elää erilaisissa ympäristöissä ja korkeuksissa. Ne elävät aroilla ja aavikoilla, jopa paljailla kallioilla, pensaikoissa ja joskus hedelmätarhoissa. Aavikkoalueilla ne etsiytyvät joenuomissa kasvavan pensaikon tai varpujen suojaan. Niitä esiintyy 3 000 metrin korkeuteen saakka, ja alempana ne viihtyvät avoimissa metsissä ja aukioilla. Kalliopyyt eivät ole yleensä muuttolintuja, mutta Atlasvuorilla pesivät yksilöt siirtyvät alemmas siksi aikaa kun vuorilla on lumipeite.


title: Kalliopyy

text: Kalliopyyt syövät pääasiassa monenlaisia siemeniä mutta niiden lisäksi myös hyönteisiä. Jos kalliopyy tuntee itsensä uhatuksi, se pakenee ensisijaisesti juoksemalla, mutta saattaa myös lentää pienen pyrähdyksen. Kalliopyy käyttäytyy pääpiirteissään samalla tavalla kuin punapyy.


title: Kalliopyy

text: Kalliopyyt pariutuvat helmikuun ja huhtikuun välisenä aikana, alueesta riippuen. Niiden pesä on maakuoppa, jonka ne pehmustavat lehdillä ja höyhenillä. Kalliopyy munii keskimäärin 15 munaa ja hautoo niitä noin 24 päivän ajan. Kuivina vuosina poikueet ovat tavallista pienempiä ja äärimmäisen kuivuuden kohdatessa linnut eivät pesi lainkaan.


title: Luulaja

text: Luulaja () on entinen Ruotsin kaupunki ja nykyinen Luulajan kunnan keskustaajama. Luulaja sijaitsee Norrbottenin läänissä ja Norrbottenin maakunnassa, ja se on Norrbottenin läänin pääkaupunki. Luonnonmaantieteellisesti ilmaistuna kaupunki sijaitsee Luulajanjoen suulla Perämeren länsirannalla Pohjois-Ruotsissa. Vuoden 2010 lopussa Luulajan taajamassa oli 46 607 asukasta.


title: Luulaja

text: Kaupungissa on kansainvälinen ja monipuolinen teknillinen yliopisto sekä Ruotsin viidenneksi suurin lentoasema. Eurooppatiet E4 ja E10 johtavat Luulajaan, joka on myös jälkimmäisen eteläinen alkupää.


title: Luulaja

text: Suurimmat työnantajat kaupungissa ovat SSAB:n terästehdas sekä Luulajan teknillinen yliopisto. Myös Luulajan satama on suuren kokonsa vuoksi merkittävä työllistäjä.


title: Luulaja

text: Luulajan () tulee saamenkielisestä "itäistä vettä" tarkoittavasta sanasta. Nimi löytyy ensimmäistä kertaa vuodelta 1327 peräisin olevasta ruotsalaisesta dokumentista, jossa Uppsalan arkkipiispa Olof Björnssonin johtamalle neljän miehen ryhmälle myönnettiin suuria alueita Luulajanjoen laaksosta. Alue sijaitsi Novgorodin ja Ruotsin välisellä alueella ja valtioiden välinen raja Skellefteån pohjoispuolella oli ollut aiemmin määrittelemätön. Alueella oli kuitenkin ollut asutusta ja maanviljelystä jo esihistorialliselta ajalta lähtien ja Ruotsin kruunu halusi liittää sen selkeämmin osaksi valtakuntaa.


title: Luulaja

text: Alkuperäinen Luulajan pitäjän, myöhemmin kaupungin, keskuspaikka sijaitsi nykyisessä Gammelstadin taajamassa, noin kymmenen kilometriä nykyisestä Luulajan kaupunkitaajamasta luoteeseen Luulajanjoen yläjuoksulla. Luulajan pitäjän pinta-ala kattoi 1400-luvulla yli 4 200 km², sisältäen muun muassa Jokimukkan ja Jällivaaran kylät pohjoisessa. Paikkakunnasta tuli merkittävä kauppapaikka, josta vietiin erityisesti kalaa Ruotsin eteläisiin satamiin. Luulaja oli saanut kaupunkioikeudet 12. heinäkuuta 1621. Alkuperäinen satama oli kuitenkin tullut kulkukelvottomaksi maankohoamisen vuoksi, ja Luulajan kaupunki sille kuuluvine kauppaoikeuksineen päätettiin siirtää nykyiselle paikalleen kuninkaallisilla päätöksillä 1. joulukuuta 1648 ja 30. toukokuuta 1649.


title: Luulaja

text: Luulajan uuden kaupungin kehitys lähti hitaasti käyntiin ja vielä 1700-luvun lopulla Luulajan uudessa taajamassa asui ainoastaan virkamiehiä. Ruotsin sodat ja venäläisten ryöstöretket hidastivat kaupungin kehittymistä ja se koki myös vakavia tulipaloja.


title: Luulaja

text: Ruotsin suurvalta-ajan ja siihen liittyneiden sotien jälkeen kaupungin väkiluku alkoi kasvaa nopeasti. Suuri osa väestöstä oli kuitenkin riippuvaista maataloudesta ja katovuodet aiheuttivat vakavia ongelmia. Suuri osa kaupungin väestöstä näki nälkää 1830-luvulla ja useita avustustoimia tarvittiin. Telakkateollisuuden ensimmäisiä investoijia oli Karl Vredrik Liljevalch, jonka jälkeen useampiakin korkealaatuisia laivoja rakentaneita telakoita perustettiin. Telakoiden vanavedessä kaupunkiin tuli uutta osaamista, joka vaikutti positiivisesti myös maatalouden kehittämiseen ja alueen talous alkoi parantua.


title: Luulaja

text: Luulajan merkitys alkoi kasvaa 1800-luvun lopulla. Norrbottenin läänin hallinto ja maaherra muuttivat kaupunkiin 1856 ja muutamaa vuotta myöhemmin avattiin kaupungin ensimmäinen sairaala. Luulajaan rakennettiin kaupungintalo, ensimmäinen pankki avasi ovensa 1857 ja vuonna 1883 kaupunkiin tuli ensimmäinen puhelinlinja. Altappeniin rakennettiin saha ja rautatehdas, joista läänin suurteollisuus sai alkunsa. Malmbanan Jällivaaraan avattiin 1888 ja kaupunki kytkettiin Ruotsin pohjoiseen päärataan 1894. Luulaja sai myös säännöllisen höyrylaivayhteyden Tukholmaan. Elinkeinoelämän muutokset muodostivat uusia sosiaaliluokkia, ammattiliitot organisoituivat, poliittinen tietoisuus lisääntyi ja kaupungissa koettiin myös lakkoja.


title: Luulaja

text: Teollisuus syrjäytti maataloutta elinkeinona yhä enemmän 1900-luvun aikana. Ruotsin lapin malmia opittiin jalostamaan ja malmbananin ansiosta Karlsvikiin avattiin rautatehdas 1906. Sen merkitys haipui kuitenkin 1940-luvulla rakennetun "Norrbottens järnverk":in vuoksi, josta myöhemmin kehittyi SSAB, eräs läänin tärkeimmistä teollisuusyrityksistä. Luulaja alettiin tuntea teräs- ja satamakaupunkina ja se kehittyi Norrbottenin läänin tärkeimmäksi kaupungiksi.


title: Luulaja

text:
Luulajan kaupunki, Alaluulajan kunta ja Råneån kunta liitettiin yhteen vuoden 1969 kuntaliitoksessa nykyiseksi Luulajan kunnaksi. Luulajan teknillinen yliopisto avattiin 1971 ja sen merkitys kaupungin elinkeinoelämän kehittymisessä metallurgian, informaatioteknologian, koulutuksen, tutkimuksen, kaupan ja kommunikaation alueella on ollut suuri.
Luulajasta ovat kotoisin jääkiekkoseura Luleå HF ja koripalloseura LF Basket Norrbotten. Luleå HF:n kotihallina toimii Coop Norrbotten Arena.


title: T. J. Boisman

text: Toivo Johannes Boisman (13. tammikuuta 1853 Helsinki – 23. syyskuuta 1917 Orimattila) oli suomalainen virkamies ja poliitikko.


title: T. J. Boisman

text: Boismanin vanhemmat olivat Hämeenlinnan ja Vanajan kirkkoherra, rovasti Erik Wilhelm Johan Boisman (1821–1880) ja Henriette Maria Wadenstjerna. Hän pääsi ylioppilaaksi Helsingin yksityislyseosta 1871, suoritti Helsingin yliopistossa oikeustieteellisen tutkinnon 1877 ja sai varatuomarin arvon 1879; myöhemmin hän sai laamannin arvon. Hän toimi 1907–1910 Tullihallituksen pääjohtajana, mutta hänet erotettiin virasta poliittisista syistä toisen sortokauden aikana. Vuosina 1912–1914 hän toimi Helsingin kaupunginreviisorina. Boisman oli myös porvarissäädyn valtiopäivämiehenä vuoden 1897 säätyvaltiopäivillä. Hän kuului eduskuntauudistusta vuosina 1905–1906 valmistelleeseen 15-henkiseen komiteaan, jossa hänet luettiin ruotsalaisen puolueen edustajiin. Boisman oli myös 1900-luvun alussa Helsingin kaupunginvaltuuston jäsen.


title: Vastamyrkky

text: Vastamyrkky eli antidootti on aine, jota käytetään myrkytyksen hoitoon ja jonka vaikutus on myrkytyksen aiheuttajaan nähden spesifinen. Täten esimerkiksi lääkehiili ei ole antidootti, koska sen vaikutus on epäspesifinen.


title: Vastamyrkky

text: Vasta-aine voi olla aine, joka sitoutuu myrkkyyn ja eliminoi sen. Usein antidootti on metabolian estäjä, reseptorin kilpaileva vastavaikuttaja, virtsaerityksen kiihdyttäjä tai fysiologinen vastavaikuttaja.


title: Vastamyrkky

text: Useiden antidoottien vaikutusmekanismi tunnetaan melko hyvin, mutta käytännön syistä kontrolloitujen tutkimusten tekeminen on ongelmallista äkillisten myrkytysten yhteydessä. Tästä syystä vain harvojen lääkkeiden osalta tehosta on tutkimusnäyttöä. Tiedot perustuvat pääosin eläinkokeisiin ja tapausselostuksiin.


title: Luettelo Googlen tuotteista

text:
Tämä on luettelo Googlen tuotteista. Google tunnetaan parhaiten hakukoneestaan, mutta Google omistaa paljon muitakin tuotteita.
Ohjelmat, joita Google ei enää ylläpidä, joko muihin tuotteisiin integroimisen tai tuen puutteen vuoksi.


title: Daniel Horton

text: Daniel Horton (s. 21. huhtikuuta 1984 Baton Rouge, Louisiana) on yhdysvaltalainen koripalloilija, pelipaikaltaan pelintekijä ja heittävä takamies. Hän edusti Suomen Korisliigassa pelaavia Uudenkaupungin Korihaita.


title: Daniel Horton

text: Erittäin hyvän yliopistokoripallouran jälkeen Horton pelasi NBA-joukkue Miami Heatissä yhden ottelun. Tämän jälkeen hän pelasi Turkin pääsarjassa, D-Leaguessa ja Ranskan pääsarjassa. Elokuussa 2012 Horton teki pelaajasopimuksen suomalaisen Korihaiden kanssa.


title: Google News

text: Google News on Googlen vuonna 2002 avaama sivusto, joka kerää uutisia eri uutissivustoilta. Sivuston betavaihe päättyi tammikuussa 2006.


title: Google News

text: Google on haastettu uutispalvelun takia useasti myös oikeuteen. Vuonna 2008 Belgiassa Googlelle vaadittiin 53 miljoonan euron vahingonkorvauksia, koska Google hakee ilman lupaa uutisotsikoita ja sisältöä maassa ilmestyvien lehtien nettisivuilta. Googlen mukaan palvelu kuitenkin ohjaa ihmisiä uutisten alkuperäiseen julkaisupaikkaan.


title: Google News

text: Palvelu on avattu useilla eri kielillä, mutta esimerkiksi suomenkielistä versiota ei ole vielä käytössä. Kuitenkin suomalaislehtien erikielisiä uutisia palvelusta on löytynyt.


title: Sylkikaskaat

text: Sylkikaskaat ("Aphrophoridae/Cercopidae") on kaskaiden alalahkoon kuuluva heimo. Heimoon kuuluu 2500 lajia joista Suomessa tavataan kahdeksan.


title: Sylkikaskaat

text: Sylkikaskaat ovat yleensä ruskeita. Nahkamaiset siivet ovat kattolaskuisesti takaruumiin yllä. Takasäärissä on okia.


title: Sylkikaskaat

text: Sylkikaskaat ovat saaneet nimensä toukkien erittämästä sylkimäisestä nesteestä, "käärmeensyljestä". Toukka muodostaa suojakseen kuplaisen nesteen puristamalla ilmaa peräaukostaan erittämänsä aineen läpi. Kuplat suojaavat toukkaa kuivumiselta sekä taudeilta ja pedoilta. Aikuistuttuaan sylkikaskaat luopuvat suojastaan.


title: Sylkikaskaat

text: Muista kaskaista poiketen sylkikaskaiden ravinto koostuu useista eri kasvilajeista, joista ne imevät ravintopitoista nestettä.


title: Sylkikaskaat

text: Yleisin laji Euroopassa ja Suomessa on sylkikaskas ("Philaenus spumarius").


title: Sylkikaskaat

text: Sylkikaskas ("P. spumarius") on merkittävä mansikan tuholainen. Toukkien imentä vaurioittaa kasvia, niin että marjat jäävät tavallista pienemmiksi. Lisäksi runsas syljen esiintyminen on hygieeninen haitta.


title: Avner Dorman

text: Avner Dorman (s. 1975) on israelilainen säveltäjä. Hän on innovatiivinen lyömäsoitinten käyttäjä, ja hänen lyömäsoitinkonserttonsa ovat olleet vakiintumassa ohjelmistoon. Hänen teoksiaan ovat esittäneet maailman johtavat kapellimestarit, kuten Zubin Mehta, Asher Fisch, Simone Young ja Michael Stern. Avi Avitalin levytys Dormanin mandoliinikonsertosta Naxokselle oli Grammy-ehdokkaana. Säveltäjän muuhun tuotantoon lukeutuvat "Variations Without a Theme" (orkesterille), sonaatti viululle ja pianolle, "Spices, Perfumes, Toxins!" (lyömäsoittimille ja orkesterille), "Frozen in Time" (lyömäsoittimille ja orkesterille), "Lost Souls" (pianolle ja orkesterille), "Uriah" (orkesterille) ja "(not) The Shadow (not after Hans Christian Andersen)" (orkesterille). Joshua Redman kantaesitti hänen saksofonikonserttonsa vuonna 2010. Hän on säveltänyt myös muun muassa elokuvamusiikkia.


title: VHL-kausi 2012–2013

text: VHL-kausi 2012–2013 on Venäjän toiseksi korkeimman sarjatason VHL-liigan historian kolmas kausi. Kausi alkoi 7. syyskuuta 2012 ja se saatiin päätökseen 30. huhtikuuta 2013. Sarjaan osallistui 27 joukkuetta, mikä on neljä enemmän kuin viime kaudella.


title: VHL-kausi 2012–2013

text: VHL päätti antaa neljälle joukkueelle laajennuspaikan kesäkuussa 2012. Nämä olivat HK Sary-Arka Karaganda, Buran Voronež, THK Tver ja HK Kuban Krasnodar. Myöhemmin vielä Lokomotiv Jaroslavl ilmoitti perustavansa sarjaan kakkosjoukkueen ja Junost Minsk siirsi edustusjoukkueensa sarjaan.


title: VHL-kausi 2012–2013

text: HK Sary-Arka Karaganda voitti runkosarjan, mutta hävisi pudotuspelien finaaleissa hallinneelle mestarille Toros Neftekamskille, joka uusi mestaruutensa.Runkosarjassa liigan kaikki joukkueet kohtasivat toisensa kerran kotona ja kerran vieraissa.


title: Philippe Croizon

text: Philippe Croizon (s. 1968) on ranskalainen uimari. Hän on ensimmäinen Englannin kanaalin halki uinut kädetön ja jalaton ihminen. Croizonilta kului Kentin Folkestonesta alkaneeseen ja Ranskan rannikolle päättyneeseen 21 mailin eli noin 34 kilometrin uintimatkaan 13 ja puoli tuntia syyskuussa 2010. Croizon on myös uinut sellaisten vesireittien halki, jotka yhdistävät viittä eri mannerta. Nämä vesireitit sijaitsevat Aasian ja Oseanian, Afrikan ja Aasian, Euroopan ja Afrikan sekä Pohjois-Amerikan ja Aasian välillä.


title: Philippe Croizon

text: Croizonin kädet ja jalat amputoitiin vuonna 1994 sen jälkeen, kun hän oli saanut ankaran sähköiskun irrottaessaan katolla ollutta televisioantennia, joka osui voimalinjaan. Uidessaan Croizon käyttää erityisvalmisteisten tekojalkojen lisäksi maskia ja snorkkelia.


title: Lämminveristen Suomen Mestaruus

text: Lämminveristen Suomen Mestaruus on Suomen vanhin lämminverisille ravihevosille tarkoitettu suurkilpailu, joka järjestettiin ensimmäisen kerran vuonna 1962. Se kilpailtiin aluksi Helsingissä Käpylän raviradalla vuoteen 1977 saakka, jonka jälkeen paikaksi tuli vastavalmistunut Vermon raviradalla. 1980- ja 1990-luvuilla Lämminveristen Suomen Mestaruus kiersi joitakin vuosia eri puolilla Suomea, mutta vuodesta 1996 lähtien se on jälleen järjestetty Vermossa.


title: Lämminveristen Suomen Mestaruus

text: Lämminveristen Suomen Mestaruus järjestettiin ensimmäisen kerran kolme vuotta sen jälkeen, kun Suomen Hippoksen edeltäjä Suomen Ravirengas oli antanut lämminverisille kilpailuoikeuden. Lämminveristen kilpailut Suomessa aloitettiin Neuvostoliitosta tuoduilla venäjänravureilla ja ne jälkeläisineen hallitsivatkin Suomen Mestaruutta koko 1960-luvun. Ensimmäinen amerikkalaissukuinen voittaja nähtiin vuonna 1971.


title: Lämminveristen Suomen Mestaruus

text: Lämminveristen Suomen Mestaruus oli vuoteen 1973 asti avoin myös ulkomailla syntyneille hevosille, mutta vuodesta 1974 lähtien mukaan ovat päässeet vain Suomessa syntyneet ja ennen vuotta 1974 maahan tuodut ravurit. Viimeinen ulkomailla syntynyt voittaja oli Nibs Bee vuonna 1982. Kahtena ensimmäisenä vuotena kilpailu ratkaistiin useamman lähden pistekilpailuna. Kilpailumatkana oli alun perin 2600 metriä, mutta vuonna 1996 se lyhennettiin 2100 metriin.


title: Ambrose Avellano

text: Avellanon ura on jatkunut viidellä vuosikymmenellä, ja hän on käyttänyt lukusia eri tekniikoita. Hänen retrospektiivisessa näyttelyssään vuonna 2010 oli esillä piirustuksia, vesiväri-, öljy-, akryyli- ja emalimaalauksia, valokuvia, digitaalikuvia, veistoksia, installaatioita ja löydetyistä esineistä koottuja teoksia.


title: Ambrose Avellano

text: Avellanolta on tilattu töitä julkisiin tiloihin Manchesterissa ja Lancashiressä, ja Gibraltarin johtavien poliitikkojen muotokuvia. Hän sai British Millennium art award -palkinnon vuonna 2000. Gibraltarissa järjestetyssä Blandin valokuvakilpailussa vuonna 2009 hän voitti sekä ensimmäisen että toisen palkinnon. Avellanon suurikokoinen maalaus "The Triumphal Welcome" on esillä Gibraltarin keskusaukiolla John Mackintoshin aukiolla, Se esittää tapahtumia samalla aukiolla vuonna 1963, jolloin pääministeri Joshua Hassan ja Peter Isola palasivat YK:n komitean kokouksesta New Yorkista. Siellä oli päätetty että Gibraltar säilyy osana Britanniaa.


title: John Mackintoshin aukio

text: John Mackintoshin aukio ( tai epävirallisemmin Piazza) on Gibraltarin keskeinen aukio, jonka varrella ovat sekä Parlamenttitalo että Kaupungintalo. Se sijaitsee vilkkaan pääkadun varrella.


title: John Mackintoshin aukio

text: Aukiota käytettiin 1700-luvulla paraatikenttänä ja ruoka-apuannosten jakamiseen. 1800-luvulla sitä kutsuttiin kauppatoriksi, ja siellä järjestettiin huutokauppoja ja kirpputoreja. Vuonna 1940 se sai nykyisen nimensä paikallisen hyväntekijän John Mackintoshin mukaan.


title: John Mackintoshin aukio

text: Nykyinen parlamenttitalo valmistui vuonna 1817. Sen rakennuttivat Gibraltarin kauppiaat liikemiesten ja siviilien kirjastoksi, sillä heillä ei ollut pääsyä varuskunnan kirjastoon. Kirjasto toi aukiolle sosiaalista, poliittista ja liiketoimintaa. Siitä kehittyi myöhemmin Gibraltarin lainsäädäntöneuvosto, siitä kansalliskokous ja vuonna 2006 parlamentti.


title: John Mackintoshin aukio

text: Kaupungintalon tilat on rakennettu 1819 kauppias Aaron Cardozon yksityiskodiksi. Cardozo oli portugalin juutalainen ja amiraali Nelsonin ystävä, ja niin hän sai poikkeusluvan ostaa tontin ja rakennuttaa talon; maanomistus ei yleensä ollut luvallista muille kuin protestanteille. Cardozon kuoltua talo oli hotellina. Vuonna 1875 sen osti liikemies Pablo Antonio Larios. Kuningatar Viktorian kolmas poika, prinssi Arthur, Connaughtin herttua, majoittui siellä Larioksen vieraana, ja sen jäljiltä taloa on kutsuttu Connaughtin taloksi. Vuonna 1922 se myytiin valtiolle, ja kaksi vuotta myöhemmin vastaperustettu kaupunginvaltuusto sai sieltä tilat käyttöönsä.


title: John Mackintoshin aukio

text: Parlamenttitalon ja Kaupungintalon välissä on entinen Päävartion rakennus ("Main Guard"). Se rakennettiin varuskunnan tarpeisiin 1700-luvulla, mutta sitä käytettiin myöhemmin paloasemana, kylpylänä ja valtion virastotalona. Nykyisin talossa toimii Gibraltar Heritage Trust -perinnesäätiö.


title: Keep on Steppin’ (The Fatback Bandin albumi)

text: Keep on Steppin' on yhdysvaltalaisen The Fatback Bandin studioalbumi vuodelta 1974. Yhtye on sen itse tuottanut ja levy-yhtiö on Polydor.


text: Albumin musiikki on enimmäkseen funk-tyylistä. Perinteisempää soulia edustavat kappaleet "Love", "Can't Fight the Flame" ja "Breaking Up Is Hard to Do".